Bizkaiera.biz: Ibilbideak herri-ondarea ezagutzera emoteko\nHerri ondarea batzea eta hurrengo belaunaldiei transmititzea da Labayru Fundazioaren egitekoen arteko bat. Transmisino hori egiteko hainbat bitarteko erabilten dira: liburuak, liburuxkak, argazkiak, eskolan lantzeko material didaktikoa.\nAzken aldian, ostera, herri gero eta gehiagotan beste bide bat hartu dabe herri-ondare edo herri-jakintza ezagutzera emon eta zabaltzeko, ez bakarrik herritarren artean, ostantzekoen artean be bai: ibilbide bat herrian markau eta haren ganean bideo labur bat egin.\nHelburua herri ondarearen transmisioa modu ludiko eta atsegin baten egitea da; eta ondare hori herritar guztien artean ahalik eta gehien zabaltzea. Bideootan era askotako informazioa erakusten da: toponimia, ohiturak, herriko bizimodua, herriko bazterrak, denboraren joanean izan diran aldaketak... Herrien lehena eta oraina ezagutzeko aukera ederra emoten deuskue.\nIbilaldi luzeago edo laburragoak egin daitekez, auzoetatik edo urigunetik irten barik; basoak eta mendiak zeharkatuz... Edozelan be edonork egiteko moduko ibilaldiak erakusten dira eta joan ahala ikusten diran lekuen ganeko barri interesgarri erakusten da bertan.\nBatzuetan, herrietako irudien osagarri, bertako lekukoak alkarrizketatzen dira, eta euren testigantzak bideoetan txertatuta agertzen diranez, lekukotasuna askoz interesgarriagoa da.\nOrain arte, Nerbioi-Ibaizabaleko herrietan, Bedia, Berriz, Busturia eta Getxon egin izan dira, Youtuben erakusgai ipinten doaz eta oraindik etorkizun handia daukan egitasmoa da.\nIkusentzutekoak indar handiagoa hartzen dau eta norberaren herrian be ezusteak hartu daitekez.


Jada Pinkett aktorea lehenetarikoa izan zen ekitaldiari boikota agertzen. «Oscar sarietan beltzak beti dira ongi etorriak sariak banatzeko, entretenitzeko... Baina gutxitan aitortzen zaigu gure lan artistikoa. Koloreko pertsonok masiboki uko egin beharko genioke parte hartzeari? Guk uzten diegun eran soilik tratatu ahal gaitu jendeak». Hautu bera egin zuen gero haren senar Will Smith aktoreak, eta hura ere ez da joango galara. «Aniztasuna Hollywooden oinarrizko balioa izan da, eta AEBen osotasunarena, esango nuke. Azken urteotan eta, bereziki, Oscar sari hauetan balio hori atzeraka doala uste dut».\nSmithen izena kiniela askotan ageri zen Concussion pelikulan egindako lanagatik aktore onenaren kategorian izendapena lortzeko, baita beste aktore beltz batzuenak ere. Michael B. Jordanek Creed filmean egindako interpretazioa goraipatu zuen kritikak, adibidez, baina ez dute izendatu —bai, ordea, Sylvester Stallone, lan berean bigarren mailako rol batean eginiko lanagatik—. Idris Elba —Beasts of No Nation-engatik— eta Samuel L. Jackson ere —The Hateful Eight-engatik— aipatzen zituzten aukerak zituztenen artean —Elba oraintsu saritu du AEBetako Aktoreen Sindikatuak lan horregatik—, baina horiek ere izendapenik gabe geratu dira. Eta askok gora begiratu dute, akademiako botereguneetara.\nLos Angeles Times kazetak plazaratutako datuen arabera, akademiako kideen %93 zuriak dira; %73, gizonezkoak; eta 63 urte da haien batez besteko adina. Horiek dira hautagaiak aukeratzeko boterea dutenak. Eta, orain arteko sarien historiari erreparatuta, gutxitan aukeratu eta saritu izan dituzte aktore beltzak. Sariek 88. aldia izango dute aurtengoa, eta urteotan guztietan soilik 25 aktore beltz izendatu izan dituzte sarirako hautagai —izendatu guztietatik %1,5 baino gutxiago—. Gutxiago izan dira sarituak. Hattie McDaniel izan zen lehena, 1940an; taldeko aktorerik onenaren saria eman zioten Gone with the Wind filmean neskamearen rolean egindako interpretazioagatik —galan ezin izan zen pelikulako taldekideekin batera eseri, segregazio neurriak indarrean izanik, beltzentzat bereizitako gune batean eserarazi baitzuten—. Aktore protagonista onenaren saria lortzen lehena, berriz, Sidney Poitier estatubatuarra izan zen, 1963an, Lilies of the Field filmean egindako lanari esker. Eta haien atzetik saritu dituzte urteotan Louis Gossett Jr., Whoopi Goldberg, Cuba Gooding Jr., Halle Berry, Denzel Washington, Morgan Freeman, Jamie Foxx, Forest Whitaker, Jennifer Hudson, Mo'Nique, Octavia Spencer eta Lupita Nyong'o.\nAniztasun handiagoa eskatzeko kanpainarekin bat egin, eta kritiko agertu dira Hollywoodeko beste hainbat izar, beltzak gehienak. Horien artean daude Michael Moore —zehaztu du ez dela izango galan—, Reese Witherspoon, Viola Davis, Lupita Nyong'o eta David Oyelowo, besteak beste. 50 Cent rap abeslariak eta Tyrese Gibson aktore eta musikariak, berriz, gala aurkezteari uko egin diezaiola eskatu diote Chris Rock umorista beltzari. Aurkezle lanetan ariko dela berretsi du Rockek, eta, orain, auziari erreferentzia nola egingo dion ikusteko esperoan daude asko.\nIzan da, halaber, aniztasunik ezaren kritikei garrantzia kendu edo, zuzenean, kontra egin dien aktorerik. Charlotte Rampling izan da gogorrenetako bat —emakume aktore protagonista onenaren sarirako hautagaia da, 45 Years filmeko lanagatik—: «Inoiz ezin da zehatz jakin, baina agian aktore beltzek ez zuten azken zerrendan egotea merezi». Zurien aurkako «arrazakeria» ikusten du sortu den eztabaidan. «Jendeak beti esango du, 'hau ez da hain ederra', 'hura beltzegia da', 'bestea zuriegia da'... Baina hori dela-eta ontzat eman behar ote dugu gutxiengo gehiagok egon behar dutela leku guztietan?».\nBERRIAn argitaratua (2016/02/02)


�Pello eta otsoa�, Prokofieve konpositorearen ipuin musikala, kaleratu du Ikas-ek euskaraz - GARA\n�Pello eta otsoa�, Prokofieve konpositorearen ipuin musikala, kaleratu du Ikas-ek euskaraz\nIkas pedagogia zerbitzuak Prokovief konpositorearen «Pello eta otsoa» ipuin musikal ospetsua euskaratu eta kaleratu berri du. Maddi Oihenartek, Daniel Landartek eta Laure Gomezek hartu dute parte proiektuan.\nAinize BUTRON | UZTARITZE\nSergei Prokofiev konpositorearen «Pello eta otsoa» izeneko ipuin musikala kaleratu du Ikas pedagogia zerbitzuak. Urtero irakaskuntzara zuzenduriko hamabost bat ikas tresnak ateratzen ditu Ikasek, eta, horien artean publiko zabal bati zuzenduriko argitalpenak ere kaleratu ditu.\nIkaseko zuzendari Aines Dufauk argitu zuenez, azken urteotan «klasikoak» deritzen obrak frantsesetik, ingelesetik edo alemanetik euskaratzen aritu dira. Eric Carle idazlearen «The very hungry caterpillar», Tomi Ungereren «Otto» edo Claude Boujonen «Bon appetit Monsieur Lapin» dituzte, besteak beste, euskaraz argitaratu.\nOraingoan, «etxe guztietan izan ohi den obra klasiko handi bat» kaleratzea erabaki du Ikasek. «2002az geroztik, Hezkunde Nazionalak irakurketa eta idazketa albumetarik abiatuz lantzea gomendatzen du», eman zuen aditzera zuzendariak, argitalpen horiek lan ildo horretan sartzen zirela azalduz.\n«Pello eta otsoa» obra euskaratuta, literatura eta musika heziketarako baliagarri den tresna bat plazaratu nahi izan du Ikasek. «Musika tresna zenbaitek ipuineko pertsonaiak itxuratzen dituzte testu horretan. Diskoa entzuten duen heinean entzuleak ongi begiratu behar du haiek ezagutzeko», gaineratu zuen zuzendariak. Ama eskolatik lehen mailara arte baliatu daitekeen disko hori lantzeko «maila handiko hiru artisten» laguntza izan zuela aipatu zuen Dufauk. Testuaren itzulpena, Daniel Landartek egin du, testua irakurtzen Maddi Oihenarten ahotsa entzuten da, eta ilustrazioak Laure Gomez marrazkilari zuberotarrak egin ditu. Artisten hautaketaren inguruan, Aines Dufauk Maddi Oihenarten lanaren aipamen berezia egin zuen.\n«Kontalariak usu gizonak izaten dira, beraz, alde horretatik berezia da. Gainera, Maddi Oihenartek zuberotar doinua du eta grazia berezia ematen dio ipuinari», erran zuen.\nDaniel Landartek, bestalde, itzulpena egiteko baliaturiko hizkuntza Ipar Euskal Herriko batuera dela argitu zuen. Laure Gomezek berriki Gatuzain argitaletxeak argitaratu Grimmen ipuinen bildumaren ilustrazioak egin zituen.\nDiskoa doan zabaldua izango da Lapurdi, Nafarroa Beherea eta Zuberoako liburutegi, haurtzaindegi elebidun eta ikastola zein eskola elebidunetan. Horretaz gain, ondoko apirilean Saran izango den Idazleen Biltzarrean, eta azaroko Durangoko Azokan azalduko dute.\nAzoka nagusi horiekin batera, Uztaritzen ondoko martxoaren 21 eta 22an antolatuko den lehenengo liburu eta disko azokan ere aurkeztuko du Ikasek.\nAmaia Hennebutten otsoari buruzko trilogia\n2009. urterako beti ere publiko zabal bati zuzenduriko otsoari buruzko trilogia bat kaleratuko du Ikas-ek. Amaia Hennebutte Millardek sortu duen obra da hori, eta, bertan, Jesus Aurede musikariaren laguntza izan du. Amaia Hennebuttek sortu zuen duela urte batzuk Lodikroko haurrei zuzenduriko diskoa.\nUztaritzen izango den azokan, martxoaren 21ean arratsalde apalean, izan ere, sorkuntza horren lehen irudi bat eskainiko du egileak. «Aurkezpen hori argitalpena aitzin eginen da», erran zuen Dufauk aurten Ikasentzat otsoaren urtea zela erranez.


Fumbarrik gai kutsakorrak isuri dituela egiaztatu du Eusko Jaurlaritzak - Durangaldea - Anboto.org\nFumbarrik gai kutsakorrak isuri dituela egiaztatu du Eusko Jaurlaritzak\nMarkel Onaindia 2017-12-20 13:14\nElena Montero ingurumen sailburuordea Durangon egon da gaur, airearen kalitatearen inguruan azken hiru hiletan egindako ikerketaren berri emateko. Fumbarri enpresak partikula kutsakorrak isuri dituela eta gainerako estazioekin alderatuz kutsadura indize altuagoa eman dela onartu arren, legezko mugak ez direla gainditu esan du sailburuordeak. Gainera, Durangoko airea urteko %99 egunetan ona dela nabarmendu du. Balorazioa egin du, baina ez du neurketen datu zehatzik eman.\nJaurlaritzak unitate mugikor bat ipini du San Roken, eta euren "sorpresarako", Fumbarritik osagai organiko aldakorrak atera direla egiaztatu ahal izan dute, Morenok prentsaurrekoan aitortu duenez. Guztiz zehazteko, enpresako tximinian bertan egin dituzte frogak. Antza denez, fundizioan erabilitako produktu batek eragin du, eta soluzioa hori ordezkatzea izango da. Enpresaren elkarlana eskertu du Morenok, eta araudian ezarritakoaren aurka egin ez omen duenez, ez du espedienterik edukiko.\nIurretako Smurfit enpresari, ostera, espedientea zabaldu diote, galdara baten iragazki baten akatsa eduki duelako. Enpresak berak eman zuen abisu irailaren 7an, eta Morenok azaldu du arazoa onbidean doala eta enpresaren elkarlana eskertu du. Otsailerako beste makina batek ordezkatuta konponduko dute. Kasu honetan, usainekin lotutako neurriak dira; Morenoren esanetan, usain txarrak ez du zertan loturarik eduki aire kalitate txarragaz. Udan egondako hatsa ikertzen ere ibili direla kontatu du, baina ezin izan dutela iturria detektatu.\nRios, berba eske\nPrentsaurrekoa amaitzean, Julian Rios (Herriaren Eskubidea) zinegotziak berba eskatu du, galderak egin gura zituelako. Baina, Aitziber Irigoras alkateak argitu dio prentsaurrekoa dela eta ez zaiola txanda tokatzen. Neurgailuetan egun batzuetan egondako datu hutsuneen inguruan galdetu gura zuen Riosek, gero prentsari esan dionez.\nMoreno sailburuordeak bere hitzartzean azaldu du datu guztiak eskura daudela Jaurlaritzaren webgunean, eta gertaera zehatz batetik "lotsagarria" iruditzen zaion eztabaida politikoa eragin gura izatea egotzi dio oposizioari.


Oso hegazti koloretsua, tamaina ertainekoa, udaberrian eta udan egoten dena. Eremu zabaletan bizi izaten da, eta intsektuak jaten ditu.\nGomendatutako behaketa-guneak: Pitillasko aintzira, Las Cañas urtegia, Bardea, Argako ibar-basoak.\nDeskripzioa: tamaina ertaineko hegaztia da, oso koloretsua. Honako kolore hauek ditu: bularra, sabela, buztana eta lehen lumak urdinak; burugaina, bizkarra, bigarren lumak eta gaineko luma estalgarriak arre-gorrixkak; eta goiko eskapularrak eta eztarria horiak. Karatula beltza eta ipurtxuntxur berdatsa ditu. Hegal zorrotzak eta isats proiekzio luzea ditu. Hegan egitean mokoa gorantz begira jartzen du pitin bat. Maiz planeatzen du, eta uhin gisako mugimenduak egiten ditu hegaldian.


Deustu Arraun Taldeko pabiloiak 420 m2 irabaziko ditu - Deia\nDeustu Arraun Taldeko pabiloiak 420 m2 irabaziko ditu\ndeia.eus 10.06.2022 | 16:37\nDeustu Arraun Taldeko pabiloiak 420 m2 irabaziko ditu B. U.\nItxaso Erroteta Gazteria eta Kirol zinegotziak, Aitor Mojas Deustu Arraun Taldeko presidenteak eta arraunlarietako batzuek ostiral honetan iragarri dutenez, San Inazio- auzoko pabiloia handitu egingo dute. Hain zuzen ere, lizitazioa datozen egunetan egingo da, birmoldaketa-lanak aurtengo irailetik 2023ko ekainera has daitezen. Horren helburua ontzientzako gimnasioari, aldagelei eta hangarraren eremuari eskainitako espazioa handitzea da.\nObrekin, beste 420 m2 irabaziko ditu, eta, hala, instalazioak, guztira, 2.351 m2 izango ditu.\nLanak beheko solairuan egingo dira, egungo instalazioaren altuera aldatu gabe, eta aukera emango dute gimnasiotarako, aldageletarako eta ontzien hangarraren ingururako lekua handitzeko.\nErroteta zinegotziak gogorarazi duenez: "Bilboko Udalak arraunaren alde egiten du, kirol estrategikotzat eta Euskal Herriko kiroltzat hartuz". Alde horretatik, Errotetak hau adierazi du: "konpromiso irmoa daukagu Deustu Arraun Taldearen alde, bera baita modalitate honetan ordezkatzen gaituen bakarra. Bat egiten dugu klubaren kirol proiektuarekin eta klubaren nahiarekin, epe ertainean mailarik gorenean lehian aritzeko, hau da, ACT ligan. Jabetzen gara gure helburu horietan aurrera egiteko kalitatezko instalazioak behar ditugula, nahikoa lekurekin, eta arraunean ahalik eta modurik onenena jarduteko behar diren guztiez horniturik", adierazi du.\nHorrez gain, Itxaso Errotetak azaldu duenez, instalazioa handitzea "beharrizan bat da", ikusirik Deustu kluba nola hazi den joan diren urteotan. Alde horretatik, Pabiloia 2018an inauguratu zenetik, fitxen kopurua hazi egin da, 98 lizentzia izatetik – 74 gizonezkoen kategorian eta 24 emakumezkoenean– 160 lizentzia izatera –97 gizonezkoetan eta 63 emakumezkoetan–-. "Honela hazita, argi dago oinarriko kirolaren aldeko apustua eta emakumeen eta gizonen arteko berdintasunaren aldeko apustua dela", amaitu du esanez zinegotziak.\nObra hauek datozen egunotan eskainiko dira lizitazioan, eta asmoa da datorren irailean hastea, eta 2023ko ekainean amaitzea. Tomateraren kluba aritu ahal izango da obrak egin bitartean ere. inbertsioa 1,2 milioi eurokoa izango da.\nMotorzaletasunaren erdigune izango da Bermeo asteburuan.


Trafiko isunei alegazioak.\nUrretxuko herrian Udaltzaingoak eta Ertzaintzak trafiko arloan egindako arau-hausteengatik jarritako salaketen aurkako alegazioak aurkeztea.\nTrafiko arloan salatutako edozein pertsona fisiko edo juridikok, edo horren legezko ordezkariak.\nDeskargu plegua (alegazio idatzia eredu normalizatuan, salaketa zenbakia, data-ordua eta ibilgailuaren matrikula jarrita).\nAlegatutako ekintzak egiazkoak direla ziurtatzen duen edozein agiri.\n20 egun natural salaketa-agiriaren jakinarazpena egiten denetik (arau-haustea egiten den unean eskuratzen dena).\n20 egun natural salaketaren jakinarazpena egiten denetik, arau-haustea eta gero egiten bada.\nJakinarazpena egin eta dagokion epe barruan alegaziorik aurkezten ez bada eta isuna ordaintzen ez bada, prozedura amaitzen da, zigor-ebazpenik eman beharrik gabe, eta salaketa jakinarazi zenetik 30 egun natural igaro ondoren, isunaren kobrantza gauzatu ahal izango da.\nZigorraren aurka: Zigor-ebazpenen aurka berraztertze-errekurtsoa jarri ahal izango da, hautazko izaeraz, jakinarazpena egin eta biharamunetik kontatuz hilabeteko epean.\n3 hilabete arau-hauste arinentzat.\n6 hilabete arau-hauste larrientzat eta oso larrientzat.\n4 urte, irmo egiten diren biharamunetik.\nDeskontuarekin egiten den ordainketak alegatzeari uko egitea dakar espreski.\nAlegazioak aurkezten badira, %50eko deskontua izateko eskubidea galtzen da.


San Kristobal abantaila nabarmena turismoa berriro irekitzean\nHasiera » Azken albisteak » Azken Bidaia Albisteak » San Kristobal abantaila nabarmena turismoa berriro irekitzean\nAzken Bidaia Albisteak • Editorial • Gobernuko berriak • ostalaritza • Berriak • berreraikitzen • Arduraduna • Saint Kitts eta Nevis Azken Albisteak • Bidaiaren helmuga eguneratzea • Bidaia sekretuak • Travel Wire News • Joerak • Hainbat Albiste\nZenbaitek diote pandemian zehar turismoa ustiatzeko San Kristoren ikuspegia oso larria zela, baina emaitzak berez hitz egiten du\nSt. Kitts turismo ministro Lindsay Grant-ek St. Kitts eta Nevis-ek abantaila erakutsi zuen uharteko turismo industria berriro irekitzean\nVacation in Place bidaia berreraikitzerakoan San Kristobalen ikuspuntutzat jotzen den kontzeptua da. Tresna multzo batekin dator turismoa seguru mantentzeko.\nHondarra eta itsasoa ez ezik, 500 urteko historia eta Karibeko esperientzia segurua ez bezalakoa bihurtzen dute San Kristobal helmuga paregabea\n41 kasu guztira Coronavirus lehertu zenetik, ez zen inor hil, ez zen inoiz blokeatu eta dena irekita zegoen.\nCOVID-19 dela eta gertatzen ari denaren etengabeko gorabeheren garaian bakarrik amestu ditzaketen estatistikak dira\nFederazioko San Kitts eta Nevis Ekialdeko Karibeko herrialdea da, Erresuma Batua independentea bihurtu zena 1983an. Herrialde honetako 53,000 herritarrek mundu osoko bisarik gabeko sarbidea duten pasaporterik onenetako bat dute.\n100 kilometro koadroko lurrak, hondartza ederrenetakoak, eszena harrigarriak eta 300-500 urte bitarteko historia dituena, San Kristobal benetako paradisu tropikala.\nSt.Kitts eta Nevis Turismo ministroa, Garraioak eta Portuak Hon. Lindsay FP Grant sartu zen eTurboNews eztabaida gaur Munduko Turismo Sareak antolatutako rebuilding.travel taldearentzat. WTN-k 126 herrialdetako sektore pribatuko nahiz publikoko turismo profesionalak ditu kideen artean.\nSt.Kitts eta Nevisen BPGren% 60, zuzenean eta zeharka, bidaien eta turismoaren industriaren mende dago. COVID-19k erronka izugarriak ekarri zituen, baina uharte nazio txiki honek herritarrak, bizilagunak eta bisitariak seguru mantentzeko gai zen.\nHerrialdeak 2020an itxi zituen mugak denbora batez, baina urriaren 31n ireki zen berriro. Grantek berriro ireki genuenean gizarte osoaren ikuspegia zela esan zuen. Denak prest zeuden eta guztiek zuten eginkizuna bidaien eta turismoaren industria modu seguru eta arduratsuan berriz abiarazteko.\nHerrialdea ireki zenean trazatu sistema sofistikatua zegoen. Turistek ez zuten tokiko komunitateetan nahasteko aukerarik, eta hotelek "Oporrak lekuan" izeneko programan parte hartu zuten.\nCOVID-19 derrigorrezkoak ziren iritsi aurretik. Bigarren proba egin behar zen 7 egunen buruan. Irla bisitatzen zuen lehenengo 7 egunak hotelera mugatu ziren.\nOndorioz, herrialdeak oraindik ez du birusak eragindako heriotzarik izan.\nMinistroaren berri zuzenean entzun ezazu Munduko Turismo Sarea.\nJamaikak 50+ hegaldi berri konfirmatzen ditu astero Kanadaren artean ...\nPrincess Cruises Emerald Ship berriro itsas zabalera\nBrasil Expo Dubai 2020 bileretan pozik


'Egunean Behin' aplikazioan aritzeko taldea sortu dute Artziniegan - Artziniega - Aiaraldea.eus\n'Egunean Behin' aplikazioan aritzeko taldea sortu dute Artziniegan\nAimar Gutierrez Bidarte 2021-09-23 11:15\nArtziniegako herritarrek euren artean lehiatzeko aukera izango dute. / Aiaraldea.eus\nDenboraldi berria abiatuko du astelehenean CodeSyntaxek garatutako 'Egunean Behin' lehiaketak. Artziniegan taldea sortu dute herrikide guztien artean parte hartzeko.\n8. denboraldia hasiko du 'Egunean Behin' lehiaketak, datorren irailaren 27an. CodeSyntax enpresak garatutako aplikazioak egundoko arrakasta lortu du, eta bere azken denboraldian 60.000 lagun bahino gehiagok hartu dute parte. Denboraldia abenduaren 12an bukatuko da eta, ohikoa bezala, final handia jokatuko da gero. Oraindik ez dute finalaren eguna zehaztu, baina ETB1 telebista katean eskainiko dute zuzenean. Izan ere Euskal Telebista da edizio berri honetako babesle nagusia.\nArtziniegan erronkari heldu eta taldea osatu dute herrikide guztien artean lehiatzeko helburuarekin, eta elkarrekin euskaraz gozatzeko. Taldean sartzeko aplikazioa deskargatu eta esteka honetan klikatzea besterik ez dago.\n10 galdera egunean\nLehiaketaren funtsa oso sinplea da: 10 galdera ahalik eta azkarren erantzutea. Aplikazioaren izenak dioen bezala, egunean behin bakarrik erantzun daitezke galderak eta astez aste eguneratzen da sailkapena. Euskara hutsezko aplikazioa da eta orotariko gaiak lantzen ditu: matematika, historia, geografia...\nEgunean behin, luze ikasteko 10 galdera\nIzar Mendiguren Cosgaya 2019 aza 03 Aiaraldea\nEgunean Behin sakelakorako jolasa sortu du CodeSyntax enpresak. Euskarazko APPa da, eta hilabete gutxiren buruan egunero ia 25.000 lagunek jolastea...


2018-07-27 2018-07-27 aunanue\nZazpigarren urtez, GEU elkartearen txosnak Aihotz plaza girotuko du Gasteizko jaietan. Aurten, hilaren 2an zabalduko ditu ateak, eta zortzi egunetan musikaz, dantzaz, giro alai eta euskaldunez beteko ditu plazaren bazter guztiak.\nAbuztuaren 2an eta 3an, eskaintza zabala\nGEU txosnako ohiko eskaintzaz gain, bi egunetako egitarau propioa prestatu dugu, jaiak hasi aurretik. Hala, abuztuaren 2an Aihotz Txotx eguna izango dugu, eta sagardoa, txorizoa, bakailao tortilla eta dantza izango dira protagonistak. Jaia 18:00etan hasiko da, umeentzako Dj Porru-ren dantzaldiarekin. Ondoren, 19:30ean urtero GEU elkarteak ematen duen GEUre saria banatuko dugu. Aurten, Uri Ruiz Bikandi irakasle eta idazle euskaltzalea omenduko dugu, euskararen alde egindako ibilbidea eskertzeko. Ondoren, dantza plazan izango dugu, Azido Folkloriko dantza taldearen eskutik.\nAbuztuaren 3an, berriz, Euskaraldia ekimenak hartuko du protagonismoa. 18:30etatik aurrera, txapa tailerra, mural margoketa, lehiaketa dibertigarriak eta ekimenaren inguruko informazioa egongo da Aihotz plazan. 20:00etan, berriz, musika eta dantza izango dira nagusi. Lehendabizi, La Pulga artistaren Berriketan ikuskizunarekin, flamenkoa eta txalaparta uztartzen dituena. Ondoren, Garilak 26 taldeak kontzertua eskainiko du.\n200 lagun inguru GEU txosnan laguntzen\nUrtero bezala, 200 lagun inguru ibiliko dira GEU txosnan laguntzen; barran zein sukaldean, boluntario bezala, goiz, arratsalde eta gaueko txandak egiten. Hauei guztiei eskerrak eman nahi dizkiegu, haien laguntzarik gabe, ezingo genuke GEU txosna aurrera eraman! Ia txanda guztiak bete ditugun arren, oraindik aukera gutxi batzuk daude GEU txosnan aritzeko. Ikusi GEU txosnan txanda aukeratzeko galdetegia.\nAbuztuaren 2tik aurrera, musika, dantza, jatekoa, edatekoa eta giro euskalduna ez dira faltako GEU txosnan. Beraz, bertatik pasatzera animatzen zaituztegu!\nGasteizko Jaietan GEU Txosnan gozatu!


Jakin-mina Gipuzkoa: ekuatorea gainditzear Donostiako bi zikloak | Jakiunde\nLehenengo zikloan, David Soto, Basque Center on Cognition, Brain and Language (BCBL) ikerguneko Ikerbasque ikertzaileak "Brain mechanisms of human consciousness" hitzaldia eskainiko du otsailaren 10ean eta, martxoaren 10ean, Elisabet Arrieta, UPV/EHUko Hezkuntza, Filosofia eta Antropologia Fakultateko dekanordeak, "Hezkuntza: gaur egungo gizarteari erantzuteko tresna bat" hitzaldia emango du.\nDonostiako lehenengo zikloan honako ikastetxeetako DBH 4. mailako ikasleek parte hartzen dute: Antigua-Luberri (Donostia), Arrasate, Beasain eta Hernaniko institutoak, Haurtzaro Ikastola (Oiartzun), Leizaran institutoa (Andoain), Hirukide Eskolapioak (Tolosa) Pasaia-Lezo Lizeoa, San Patricio (Donostia), Santo Tomas Ikastola (Donostia) eta Uzturpe Ikastola (Ibarra).\nBigarren zikloan, otsailaren 17an, Iñaki Heras, UPV/EHUko Ekonomia eta Enpresako Fakultateko Enpresa Antolaketa katedradunak, "Ama, ekonomialari izan nahi dut: ekonomia eta enpresa munduari sarrera-gida" hitzaldia eskainiko du.\nMartxoaren 17an berriz, Ignacio Arganda, Jakiundeko kide eta Ikerbasque Research Fellow den UPV/EHUko Informatika Fakultateko Konputazio Zientzia eta Adimen Artifiziala Saileko irakasleak, "Visión por computador: introducción y retos actuales" hitzaldia eskainiko du.\nBigarren ziklo honetako ikasleak honako ikastetxekoak dira: Beasaingo institutoa, Egape Ikastola (Urnieta), Hirukide Eskolapioak (Tolosa), Leizaran Institutoa (Andoain), Maria eta José (Zumaia), San Patricio (Donostia) eta Usandizaga institutoa (Donostia).\nJakin-mina hitzaldien egitaraua lau lurraldeetako ikastetxeetara bidaltzen du Jakiundek ikasturte hasieran, ziklo bakoitzak eskaintzen dituen hitzaldiak adieraziz. DBH 4. mailako ikasleek beraiek aukeratzen dute zein zikloetan parte hartu nahi duten, eta ikastetxearen bitartez izena eman eta parte hartzen dute Jakin-mina egitasmoan.\nArgazkian, UPV/EHUko Psikologia Fakultateko dekanoa, Ana Vergara, Jakiundeko kide Javier Aguirresaroberekin, zinema argazkilariak aurkeztu baitzuen Vergara irakaslea, "El poder de las emociones" hitzaldia eskaini zuen egunean.


Urola Kostako Hitzahalterofilia Archives - Urola Kostako Hitza\nHalterofilia erakustaldi ederra eman zuten atzo, Zarauzko itsas pasealekuan\nby zarauzkohitza.eus Aktualitatea.\t- Uzt 16, 2017\nAtzo arratsaldean VI. Jose Mari Illarramendi Halterofilia Saria jokatu zen, Zarauzko itsas pasealekuan. Ikuskizun ederra eman zuten parte-hartzaileek, eta jendetza . Horrez gain, haurrei halterofilia erakusteko jolasak ere egin zituzten txapelketaren aurretik. Nesken txapelketako argazkiak Halterofilia Zarautzenak...\nHaurren jardunaldia izango da lehenbiziko aldiz Zarauzko Halterofilia Kriteriumean\nby zarauzkohitza.eus Aktualitatea.\t- Uzt 13, 2017\nZKEko Halterofilia saileko pultsolariez gain, Sol y Luz, Crossfit Zarautz, Basoa Zarautz eta Crossfit Zurriola taldeko kirolariak lehiatuko dira Halterofilia Kriteriumean. Taldekako txapelketa izango da; bost talde ariko dira, bakoitza lau partaidez osatuta. Era berean, kluben...\nZarauzko halterofiliakoek emaitza bikainak lortu dituzte Euskadiko Txapelketan\nHalterofiliako Euskadiko Senior Txapelketa jokatu zen atzo, larunbata, Gasteizen, Indarra Klubaren egoitzan. Gipuzkoako selekzioarekin aritu ziren Zarautz Kirol Elkarteko halterofilia taldeko bi: gizonezkoetan Iker Guillamon eta emakumezkoetan Ainhoa Larramendi. Entrenatzaile, berriz, Jon Mendizabal aritu zen Danena...\nZKE Halterofiliak ekin dio Liga Nazionalari\nby Zarauzko Hitza\t- Ots 24, 2017\nLiga Nazionalean bigarren urtez jardungo da ZKEko nesken taldea. Aurten sei pultsolariz osatuta da, eta lehen jardunaldian Ainhoa Larramendi, Nina Gurunandan, Diana Cantero eta Ainhoa Diazek hartu zuten parte. Guztira, 380 puntu lortu zituzten. Hurrengo jardunaldia...\nJesus Maria Errotagaña ‘Erro’-ren omenezko ekitaldia\nby Zarauzko Hitza\t- Abe 20, 2016\nZizurkilgo halterofilia txapelketaren ondoren egin zuten ekitaldia, larunbatean, eta Zizurkilgo eta Zarauzko taldeek hartu zuten parte. Txapelketan bertan Aitor Gabirondo eta Imanol Zulaika pultsolari zarauztarrak lehiatu ziren, denboraldi berrirako prestaketa gisa. Segi albistea irakurtzen Zarauzko Hitzaren...\n10. egin dute ZKEko pultsolariek Errege Kopan\nby Zarauzko Hitza\t- Aza 21, 2016\nMadrilen izan dira ZKEko Halterofilia saileko gizonezko seniorrak, taldeen arteko Espainiako Errege Kopa jokatzen. Beste 14 talderekin lehiatu dira, sei txandatan banatuta. Danel Lopez eta Imanol Zulaika aritu ziren lehenbiziko eta bigarrengo txandetan. Lopezek abioan 93...\nUrtea ongi amaitzeko\nby Zarauzko Hitza\t- Aza 18, 2016\nZKEko Halterofilia saileko gizonezkoen senior taldea “oso harro” sentitzen da Espainiako Ligan 7. postua eskuratu eta bihar “mundu mailan diharduten kirolariekin” lehiatuko delako. Hain zuzen, Madrilen izango dira, taldeen arteko LX. Espainiako Errege Kopako finala jokatzen....\nErrege Kopako finalerako sailkatu da Halterofiliako gizonezkoen senior taldea\nby Zarauzko Hitza\t- Aza 2, 2016\nZKEko Halterofiliako gizonezko seniorrek Ohorezko Ligan 7. postua eskuratu dute liga nazionaleko azken jardunaldia jokatu ondoren, eta Errege Kopako finalerako sailkatu dira. Taldeak 9.703,31 puntu bildu ditu guztira liga horretan; azken jardunaldian 1.682,72 puntu, taldearentzat urteko...\nHiru garaipen zarauztarrentzat Halterofiliako Kriteriumean\nby Zarauzko Hitza\t- Uzt 18, 2016\nLarunbatean jokatu zuten 48. Halterofilia Kriteriuma, Jose Mari Illarramendiren omenez. 12:00etan hasi eta 21:00etara arte “ikuskizun aparta” izan zen malekoian. Sol y Luz Burgos, Crossfit Zurriola eta ZKEko hiru pultsolariko 8 talde lehiatu ziren gizonezkoen mailan,...\nHalterofilia Kriteriuma jokatzen ari dira Zarauzko malekoian\nby Zarauzko Hitza\t- Uzt 16, 2016\nDagoeneko ekin diote arratsaldeko saioari. Sol y Luz Burgos, Crossfit Zurriola eta ZKEko lau pultsolariko taldeak lehiatzen ari dira gizonezkoen mailan, eta azken bigarrengo bi taldeetako hiruna kide emakumezkoen kategorian. Hirugarren txanda hasiko dute orain eta...


Philippe Decouflé - Wikipedia, entziklopedia askea.\nParis, 1961eko urriaren 22a (59 urte)\nantzerki zuzendaria, koreografoa, zinema zuzendaria, dantzaria eta Mimoa\nArte eta letren komendadorea (2015eko uztailaren 17a)\nKnight of the National Order of Merit (1998ko azaroaren 10a)\nPhilippe Decouflé (Paris, 1961eko urriaren 22a) frantziar koreografoa eta antzerki-zuzendaria da. 1992ko Albertvilleko Olinpiar Jokoetan egin zen ospetsu, haietarako antolatu zituen hasiera- eta amaiera-ekitaldiengatik.\nGaztetan, pailazo izan nahi zuen eta zirkuko eskolan aritu zen. Dantza ere ikasi zuen eta Angersko dantza garaikideko zentroan sartu zen; han, Alwin Nikolaisen ikuskizunetan parte hartu zuen. Régine Chopinot eta Karole Armitageren taldeetan dantza egin zuen, eta, ondoren, koreografian murgildu zen. Vague Café ikuskizunarekin Bagnoleteko Lehiaketako lehenengo saria lortu zuen 1983an. 1986an, berriz, Codex egin zuen. Bi film labur ere egin zituen garai horretan: La Voix des légumes (1983), Le Petit Bal (1993). 1990ean, Triton ikuskizuna erakutsi zuen Avignongo jaialdian. Frantziako Iraultzaren Bigarren Mendeurrenaren ospakizunetan, La Danse des sabots zuzendu zuen. 1995ean, Decodex ikuskizuna prestatu zuen Philippe Guillotel jostunarekin batera. 2006an, L'Autre Défilé izeneko moda-desfile bat prestatu zuen La Villette parkean, non Comédie Françaiseko eta Parisko Operako jantziak erakutsi baitzituen.\nWikimedia Commonsen badira fitxategi gehiago, gai hau dutenak: Philippe Decouflé\nMultimedia: Philippe Decouflé\nBNF: 14024320j (data)\nOrriaren azken aldaketa: 17 martxoa 2019, 19:11.


Gazte Eguna ospatuko dute zapatuan Aretxabaletan - Aretxabaleta - Goiena.eus\nGazte Eguna ospatuko dute zapatuan Aretxabaletan\nZuriñe Velez de Mendizabal 2013-11-18 10:52\nAtxabaltako Gazte Ekimenak egun borobila antolatu du zapatu honetarako. Gazte Eguna egingo dute hirugarrenez, eta besteak beste, bideogintza eta arropa birmoldatzeko tailerra, bertso saioa, bazkaria eta kontzertuak antolatu dituzte. Aretxabaletako eta kanpoko gazteei dei egin diete bertatu eta ekintzetan parte hartu dezaten.\nHirugarren aldiz antolatu dute Gazte eguna Aretxabaletan; azkena duela bi urte izan zen. "Berriro Gazte Eguna antolatzearen arrazoia, gazteok bizirik gaudela da eta neguan herria berotu gura dugu. Jendea animatu gura dugu zapatuko ekintzetan parte hartzera eta herriko kaleak eta tabernak bete eta girotzera".\nEgitarauari dagokionez, denetarik egin ahal izango da Gazte Egunean. Goizean udaletxe zaharrean elkartuko dira: bideogintza eta arropa birmoldatzeko tailerra (10:30), dokumentala (12:00) eta bertso-saioa (13:00) egingo dituzte.\nGazte bazkaria ere antolatu dute (14:30) eta dagoeneko ipini dituzte txartelak salgai, Orly, Haizea eta Urbaltzen eskuratu daitekez, 4 euroren truke.\nEta musikarik ere ez da faltako zapatuan Aretxabaletan. Freedom boys, WC eta AMD taldeek tabernetan joko dute, 18:00etan hasita. Gauean ostera, emanaldiak udaletxe zaharrera igaroko dira eta 22:30etik aurrera Berri Tzaarrak, The Convicts eta Drop taldeen doinuekin amaituko da hirugarren Gazte Eguna.


Blogen Mundua - KALEA\nTeknologiak daraman habiada ikaragarria da. Gaur egungo kotxerik azkarrenak ere teknologiak adinako habiada hartzerik ez zukeen lortuko. Horrek gauza asko ekarri ditu, eta gauza asko aldatu dira.\nJendearen bizitza aldatzea lortu du teknologiak. Lehen munduko beste puntako norbaitekin komunikatzea garestia bazen, gaur egun dohainekoa da internet bidez. Internetek, nolabait esanda, mundua txikitu egin du edo mugak apurtu ditu. Honela, interneten denetarik aurkitu daiteke, horien artean blogak daude. Blogek, interneten, azpimundu bat sortu dute: Blogen mundua.\nBlogak anotazio, istorio edo artikulu publikoak idazten diren interneteko webguneak dira. Bakoitzak bere sortzailea eta kudeatzailea den pertsona bat dauka. Hala ere, talde batek edo pertsona talde batek ere kudeatu dezake blog bat, inongo arazorik gabe. Azken finean, esateko zerbait daukan edonork eduki dezake blog bat.\nHorren guztiaren gaineko hausnarketa bat dauka egina Consumer Eroski aldizkariak, Blogen Mundua izenarekin. Bertan hainbat gogoeta daaude eginak. Sarrera bat eta bost artikulu ditu, eta zati bakoitzak blogak zer diren eta zertarako erabiltzen diren erakusten digute.\nSarreran enpresa estatubatuar batek eskainitako datu interesgarri bat ematen da, 2007an 100 milioi blog izango zirela aurreikusi zuten. Baina enpresaren iritziz, kopuru horrek gainbehera handia jasango zuen denbora gutxian, kopurua erdira jaitsi arte.\nBigarren zatiak, blogak exhibizionismoa eta diskurtso publikoaren artean kokatzen ditu. Bertan, blogak formatu digitaleko orri zuriak direla esaten da, eta webguneak argitalpenen kronologia jarraitzen duenez, irakurlearentzako oso erosoak direla azpimarratzen da.\nHurrengo ikuspuntuak, bloga sortzen duenaren eta irakurtzen duenaren arteko dependentzia jarzten du. Bertan blogaren definizo bat ematen da: komunitateaz elikatzen den organismo biziduna. Blogak gizaki bakar bat du sorburua eta komunitate osora hedatzea dela bere helburua da zati horretan ematen den beste ikuspuntu bat. Sarreran emandako datuari dagokionez, erdiek jarraitzea garrantzistua dela nabarmentzen da zati honetan.\nHirugarren zatiak, erabiltzailea goraipatzen du. Bertan esaten denez, blogen munduan protagonista erabiltzailea da.\nSegidan dagoen balorazioak, autorearen ikuspuntua jorratzen du. Bertan, sortzailearentzat siola eta merkea dela azpimarratzen da. Bolg bat sortzean, helbide bat sortzen da, eta erabiltzaileek helbide hori interenten ipintzen badute bertara joango dira zuzenean, hori autorearentzat eta erabiltzaileentzat erosoa da, eta aurkitzeko zailtasunik gabekoa.\nAzken zatian, blogen bilatzaileen gainean hitz egiten da. Bolg bilatzaileak oso egokiak diral deritzo idatziak, eta hasiberri zein adituentzat oso erabilgarria den sistema dela azpimarratzen da. Horiean artean aitzindariak izan zirenak aipatzen dira. Hala er bilatzaileez haratago, blog bakoitzak beste blog batzuk gomenda ditzakeela ere azaltzen du.\nAmaitzeko, esan nahi dut, blogen munduan berria den pertsona batentzat oso idatzi interesgarria izan daitekeela aurreko lerroetan azaldutako artikulu hori, artikulua irakurriz hobeto ulertuko baitu zer den blogosfera.\nblogen consumer eroski mundua


Hau ni naiz | rufino iraola garmendia\n← Fragmentos de cristal desparramados (1)\nPublicado el junio 3, 2015\tpor kafarnaum\n150607, Corpus Christi Jaia, Mk 14,12-16.22-26\n«Benetan diotsuet: ez dut gehiago ardorik edango, Jainkoaren Erreinuan ardo berria edan arte»\nEUSKARISTIAREN BIHOTZA ENTREGA DA\nJesusen azken afaria. Zer esan nahi ote dute suildun gizonak eta prestakuntzaren inguruan darabilen hizkuntza enigmatiko horrek guztiak? Ezin antzeman. Zenbaiten ustez “klandestinitatearekin” du zerikusia, pertsegituekin gertatzen den eran. Beste batzuek, hainbat sinbolismo ikusten dute. Pentsa dezagun, zentzuzkoena hori izango da-eta, testu horren irakurketa egoki eta zintzoa egiteko ez daukagula behar beste datu.\nPazkoaren (arkumea hiltzen zen garaiaren) benetako zentzua erakustea da ebanjelioaren autoreari axola diona; haren hitzetan, Jesusengan gauzatuko da Pazkoa.\nPazko judutarrean (pesaj), ‘pasoa’ (hitzez hitz, ‘jauzia’), Egiptoren morrontzatik askatasunera igarotzea esan nahi du. Afari batekin ospatzen zen hori, eta afari horretan arkumea jaten zen. Egun horri loturik, ‘pazkoa berria’ beregan gertatzen dena bezala aurkeztu du Markosek Jesus: zaharretik berrirako ‘pasoa’, heriotzatik bizirako ‘pasoa’. Eta otordu baten testuinguruan kokatzen du.\nOtordua konpartitzea, adiskidetasun- eta intimitate-seinale garbia zen. Solidaritate-sentimendua sortu eta indartzen zuen konpartitzen zutenen artean. Ebanjelioaren arabera, Jesus sarritan ikusiko dugu hainbat talde ezberdinekin otordua konpartitzen, bereziki “bekatari” kontsideratuak zeuden pertsonekin. Nahiz eta horrek irain eta kondenak ekarri autoritate erlijioso eta lege-maisuen aldetik, iragartzen zuen Jainkoren Erreinuaren espresio moduan bizitzen zituen “lagunarteko” otordu horiek.\nBaina afari horretan badago beste zerbait gehiago. Berehalako amaieraren marko horretan, bere heriotzari ematen dion zentzua azaltzen ari zaigu Jesus: biziaren eskaintza. Bere taldeko batek “entregatuko du”, baina, zinez, bere burua “entregatzen du” Jesusek, bizi-itun edo -aliantza moduan.\nOgiarekin, ‘bedeinkazioa’ (eulogia) esaten du, judu-ohituraren arabera, hitz hauei loturik: «Hartu, hau nire gorputza da». Arameo originalean, seguruenik, hitzok honela izango ziren: «Hartu, hau ni naiz». Izan ere, ez du esan nahi gorputzaren ‘materialtasuna’ –geroko teologia mota batek esan ohi duen bezala–, ‘pertsona osoa baizik’. Gorputza eskaintzeak pertsona osoa eskaintzea esan nahi du. Ogia jateak, beraz, Jesusekin ‘komulgatzea’ esan nahi du, –hura eta haren mezua harturik erreferentzia eta bizi-irizpidetzat– eta harekin elikatu/indarra hartu.\nJarraian, kopa hartzean (ez du esaten “bedeinkazioa” baizik eta “esker-egintza”, eukaristia izendatzeko formula greziarra), hitzok erabiltzen ditu: «Hau nire odola da, aliantzaren odola, guztien alde isuria».\nOdolak ere pertsona osoa esan nahi du, pertsona heriotzaren eskuetan. Eta ‘aliantza’ berria sinbolizatzen du; Sinaiko aliantza ordezkatzen du. Baina eszena, Mercedes Navarrok dioen eran, “urrun dago normalean eman ohi zaion esanahi sakrifizialetik; bada, kopako edariak hau inplikatzen du: komunioa ‘bedeinkazioan’; ‘esker-egintzan’, kasu honetan.\n‘Eukaristia’ terminoak ‘esker-egintza’ esan nahi baldin badu, keinu horren edukia –zeinen bidez Jesusek espresatu zuen biziari eman zion zentzua eta heriotzari eman nahi ziona–, hitz batean kondentsatzen da: entrega [eskaintza]…, bizia emateraino.\nEsta entrada fue publicada en 1 Igandeko ebanjelioa y etiquetada 150607. Guarda el enlace permanente.


Toy (Petite) Goldendoodle informazioa, tenperatura, txakurkumeak, trebakuntza, irudiak - Txakurrak\nZer da jostailu goldendoodle bat, zer tamaina lortzen duten, oso hazitako jostailu baten urrezko doodle baten tamaina, hipoalergenikoak eta argazkiak dira\nThe Toy Goldendoodle hiru arraza desberdin konbinatuz garatu den arrazako txakurra da: Golden Retriever, Poodle eta Cocker Spaniel. Hazleek nahita antolatu dute nahasketa hori tamaina txikiko Goldendoodle bat osatzeko.\nNahi zen tamaina lortzeko, hazleek hasieran urrezko berreskuratzaile helduak txikitu zituzten cocker spanielekin gurutzatuz. Horrek Golden Cocker Retrievers izeneko arraza bat sortu zuen, eta, aldi berean, miniaturako kanichekin hazten ziren. Hazkuntza horretatik etorritako txakurkumeak Toy Goldendoodles dira. Horrela, arraza berri hau ¼ Goldendoodle, ¼ Cocker Spaniel eta ½ Poodle bat da.\nToy Goldendoodle-k ile kizkurra, begi beltz biribilak, mutur iluna eta sorbaldetatik gertu zintzilik dauden belarriak ditu.\nToy Goldendoodle Puppy Beltza\nToy Goldendoodle Beltza\nToy Goldendoodle txakurra\nToy Goldendoodle Full Hazten\nToy Goldendoodle Irudiak\nmendiko txakurren argazkiak\nInformazio azkarra / deskribapena\nIzenarekin ere ezagutzen da Petite Goldendoodle\nBerokia Kizkurra, uhindua\nKoloreak Zuria, krema, marroia, abrikotxa, urrea\nMota Jostailu txakurra, diseinatzaile txakurra, zaindaria, txakurra\nBizi-itxaropena 10 eta 15 urte bitartean\nPisua 10-18 kilo\nAltuera (tamaina) Txikia eta Ertaina; 11-16 hazbeteko\nTenperatura Goxoa, adimentsua, babesgarria\nHipoalergenikoa Bai (poodle beroki mota heredatzen badu)\nBideoa: Toy Goldendoodle Puppy\nGoldendoodle txikiak nortasun nabarmeneko txakurrak bezalako txakur txikiak dira. Oso esanekoak dira eta beren familiarekin nahiko lotuta daude. Haien izaera adimentsuak lagundu egiten die beren lagunen arteko ulermena gainditzeko. Adinekoentzako terapia txakur bikainak ere badira.\nJendearekin nahastuz pozik egongo liratekeen txakur sozialak dira. Petites toleranteak dira ezezagunekin, umeekin eta maskotekin. Tamaina txikiagoa dutenez, apartamentuko txakur bikainak egiten dituzte. Normalean isilik egoten dira, nahiz eta zaunka egingo duten beren familiei ohartarazteko intrusoren bat ikusten badute, horrela zaindari ona baita.\nTxikitxo hauek Poodle eta Golden Retriever familietatik atera dituzte beren adimena eta izaera maitekorra. Alde bihurria ere badute eta portaera arazoak har ditzakete oso denbora luzez bakarrik uzten badira.\nPetite Goldendoodle nahiko aktiboa da eta ariketa fisikoa behar du sasoi orokorra mantentzeko. Ibilaldi moderatuetara ateratzeak eta itxitura seguru batean jolasten uzteak bere ariketa beharrak asetzea eta jolasteko sena asetzea litzateke. Txakur parkera noizean behin bidaiatzea ere ideia bikaina da.\nToy Goldendoodleek ile ertain luzea dute eta mantentze-lan neurrikoa beharko lukete. Beroki kizkur edo uhinduak astean behin edo bitan gutxienez zure arreta behar du. Garbitu zurda biguneko eskuilarekin higienea bermatzeko. Zaindu beharko zenuke ilea arduragabekeriagatik korapilatu ez dadin eta garbi egon daitezen.\nArrazaren araberako osasun arazorik ez da antzeman Petite-n. Hala ere, ez duzu baztertu behar displasia, kataratak, Erretinako Atrofia Progresiboa eta, oro har, arraza guztientzako ohikoak diren arazo batzuk. Gainera, zure txakurkumea etxera ekarri aurretik, ziurtatu zure hazleari galdetuko diozula zure kumearen odol-ildoaren historia genetikoei buruz.\nDibertigarria da zure Petite Goldendoodle entrenatzea. Zure aginduak entzutera eta txundituta uzteko joera dute. Haien adimena, obedientzia eta gauza berriak ikasteko maitasuna erraz entrenatzen dira. Entrenatu beren txakurkumeen egunetatik sozializatzen.\nGainera, irakatsi zakurrei ohiturak eta protokoloa, helduak direnean portaera arazoak garatzeko joera dutelako. Argibideak jasotzeko errepikapen gutxi eskatzen dute eta emaitza azkarrak erakutsiko lituzkete. Horregatik, egokiak dira txakurren zerbitzua hezteko ere.\nZure Petite-ren dietaren kantitate orokorra tamainako beste txakur txiki batzuen eta energia eta jarduera mailen berdina da. Hala ere, zure txakurra kibble bezalako janari lehorrekin zerbitzatzen baduzu, kantitatea zerbitzatzen ari zaren janariaren markaren araberakoa da. Gainera, ziurtatu kalitate handiko jakiei bakarrik eusten diezula.\nLehen belaunaldiko (F1) Petite Goldendoodle guztiak intseminazio artifizialaren bidez sortu dira.\nToy Goldendoodles oso ondo egokitzen da espazio mugatuetara.\nAmerikako bulldog boston terrier nahasketa\ncairn terrier eta chihuahua nahasketa\nrottweiler saint bernard nahasketa\npitbull pugarekin nahastuta\nblue heeler boxer nahasketa


Uribarri auzoan ur mozketa izango da astelehenean, 8:30tatik 12:30tara — Oñatiko udala\nUribarri auzoan ur mozketa izango da astelehenean, 8:30tatik 12:30tara\nHornidura sarean hainbat berrikuntza lan egiten ari da Gipuzkoako urak enpresa\nUribarri auzoko 17 etxeri eragingo dio asteleheneko ur mozketak, konkretuki, Uribarri auzoko 1etik 13ra bitartekoei eta 18, 19A eta 19B eta 20 zenbakidunei. Lau orduko ur mozketa izango dute astelehenean, 8:30tatik 12:30etara. Baina Uribarri auzoko ur hornidura sarea berritzeko lanek jarraipena izango dute eta ondorioz, ur mozketa berriak egitea aurreikusten da, horietarako datak finkatu gabe dauden arren.\nAldi berean, herri gunean ere, aurrera darraite Roke Azkune auzune inguruan eta Euskadi etorbidean hasitako lanek.\nRoke Azkunetik San Martingo zubira bitartekoak nahiko aurreratuta daude, bai behintzat, Roke Azkunetik Kalegoiena bitarteko lehenengo fasean. Fibrozementuzko hodiak tratatzeko baimena eskuratzearen zain etenaldi txiki batzuk izan ditu obrak baina, une honetan, hodiak aldatuta, frogak egiten hasi dira jada eta hartutako ur laginen emaitzen zain daude. Analitikek emaitza egokia erakutsiz gero sarerako lotura lanak egiten hasiko dira, datorren astean bertan. Asmoa, Kalegoiena arteko tartean ireki ziren zangak estali eta handik San Martingo zubira bitartean zulatzen hastea da, hau da, bigarren faseari ekitea.\nEta antzera egingo da Euskadi etorbidean ere, lanak egiten doazen heinean irekitako zangak itxiko dira. Edateko uraren hoditeria berritzen ari dira Euskadi etorbidean. Hodiak espaloiaren azpitik doaz eta pare horretan zulatu dira. Baina obra gunea luzea da, Bidaurretako errotonda pareraino eta errepidea zeharkatuta Garaineko finkaren sarreraraino iristen baita. Eremu osoa aldi berean zabalik izan gabe, lanak egin ahala zanga ixtea aurreikusten da, bereziki, oinezkoen segurtasun eta erosotasunerako. Euskadi etorbideko lanak hainbat astez luzatuko dira oraindik.


Mapa bidelagun hartuta - Gipuzkoako Hitza\nMapa bidelagun hartuta\n2022, apirilak 15 Albisteak, gipuzkoa, Kultura 35\nOporraldi txiki bat batzuentzat, luzexeagoa beste batzuentzat… Gehienentzat Aste Santuarekin iristen da lan munduko urteko lehen geldialdi serioa, eta egun horietan ugaritu egiten da turistei begirako eskaintza; atzerrikoei begirakoa eta bertakoei eskainitakoa. COVID-19ak eragindako pandemia baretze bidean dela, azken bizpahiru urteotako Aste Santurik normalena izango dela adierazi dute eskualdez eskualdeko turismo arloko arduradun gehienek. Erakusketak, museoak, bisita gidatuak, mendi irteerak eta txangoak, gastronomia, abentura kirolak, erlijio kutsuko ekitaldiak… Tokian-tokian zehaztuta daukate jada Aste Santurako eskaintza; Gipuzkoa osoko printza txiki batzuk baizik ez dira hauek.\nArantzazu baino askoz gehiago\n“Erreserbetan, oraindik, ez dugu nabaritu igoera handirik”, hasi du azalpena Leire Parra Debagoieneko Mankomunitateko Turismo teknikariak. “Beste urte batzuetan talde gehiago izan ditugu agian, baina, tira, norbanakoen erreserbak ari dira iristen pixkanaka”. Debagoiena aipatu, eta Arantzazu parketxeari buruz hizketan hasi da Parra: zehaztu du zabalik egongo dela apirilaren 15etik 18ra eta 20tik 24ra, 10:00etatik 14:00etara. Hala nahi dutenek familian egiteko orientazio jolasa ere izango dute etzi.\nElgetan, Elgeta 1936-1937. Intxortako ibilbide gidatua egingo dute gaur euskaraz, eta etzi gaztelaniaz. 10:00etan abiatuko dira, plazatik. Apirilaren 24an, berriz, 1937an frankistek Elgeta hartu zutenekoa gogoratuko dute, eta omenaldia egingo diete bertan hil zirenei. “Ekitaldi berezi bat izango da; kontzertu txiki bat, pare bat hitzaldi, lore eskaintza…”.\nBergaran zabalik egongo da Laboratorium museoa, eta erakusketa ikusteko aukera izango da. “Bisita gidatuetan parte hartzeko, ordea, izena eman beharko da aurrez, museora bertara deituta”. Egunero egingo dituzte bisita gidatu horiek: Bergara monumentala, lorategi historikoak eta Laboratorium museoa bera. Arrasaten ere hainbat bisita egiteko aukera egongo da. “Historikoak, batetik, eta mendi ibilbideak, bestetik. Egunero bi eskainiko dituzte, bat euskaraz eta bestea gaztelaniaz”.\nDebagoienean turista asko erakartzen duen beste gune bat Leintz Gatzagako Gatz Museoa izaten da urtero, eta bisita gidatuak antolatu dituzte hor ere gaurko, biharko eta etziko, 12:00etan euskaraz eta 13:00etan gaztelaniaz. “Eta herria bisitatzeko aukera ere izaten da, xarma berezia baitauka. Merezi du”.\nOñatin ere elkartzen da jendea normalean, eta eskaintza zabala daukate han ere: herrigunean bisitak batetik, baina baita Oñatiko altxorrak —13:00etan eta 17:00etan— eta Oñati txokolatearen herria —11:30ean— bisita gidatuak ere, egunero. Arrikrutz kobetarako bisita gidatuak ere antolatu dituzte, 6 urtetik aurrerako umeentzat eta haien familientzat, biharko eta etziko, 15:00etan. Helduentzat ere zehaztu dute egun bat: astelehenean, 15:00etan.\nKultur eskaintzaren ondoan, Debagoieneko ibilbide sarea ere goratu du Parrak: “Eguraldia lagun, PR, GR, SL eta beste hainbat ibilbide daude gure eskualdean”.\nNatura, gastronomia eta kultura\n“Toki txikian gauza asko dauzkagu Goierrin”. Niko Osinalde Gurrutxaga Goitur Goierriko Turismo Agentziako zuzendariak azaldu duenez, hiru zutabe dauzka Goierriko turismo eskaintzak: natura, gastronomia eta kultura. Naturari dagokionez, mendi ibilaldiak aipatu ditu Osinaldek. “Baita Zegamako eta Segurako orientazio jokoak ere, familian edo gazteen artean egiteko”. Mutiloa-Ormaiztegi bide berdea ere eskura dauka hala nahi duenak, “eta familientzako orientazio joko bat dago hor ere”. GR-283 ibilbidean, berriz, Aralar eta parke naturalak batuta, ehun kilometro egin daitezke sei egunetan. Zalditegiak, txangoak, bidegorriak… Naturarekin harremanetan, “aukera asko” daudela azpimarratu du Osinaldek. “Lizarrustitik Lareoko urtegirainoko bidea, edo Aizkorrin San Adriango tunelerainoko bidea, adibidez”.\nGastronomiari dagokionez, sagardotegiek ateak zabalik dauzkatela gogoratu du Osinaldek. “Gaztandegiak ere badaude, bisita gidatuekin; dastatze saioak ere antolatzen dituzte museo gastronomikoetan; Beasainen, Igartzan, talo tailerrak egiten dituzte; Lazkaon, artisau garagardoa; Olaberrian, txakolin bodega dago…\nKulturan hamar museo eta interpretazio zentro daude Goierrin: Ataunen, Barandiaran museoa eta Lizarrusti; Ordizian, D’elikatuz interpretazio zentroa; Beasainen, Igartzako multzo arkitektonikoa; Ormaiztegin, Zumalakarregi museoa; Idiazabalen, gaztaren interpretazio zentroa; Seguran, Erdi Aroko interpretazio zentroa; Zegaman, Aizkorriko interpretazio zentroa, Anduetza baserrian; eta Zerainen museo etnografikoa eta minetako bisita. “Jende asko elkartuko denez, kasurik gehienetan bisita gidatuak antolatu dituzte”.\nOsinaldek gogoratu du Goierrik bereizgarri bat ere izaten duela Aste Santuan: Segurako prozesioa, ostegun eta ostiral arratsaldean. “Bisitatzeko modukoa da herria bera ere”. Apirilaren 20an, berriz, asteazkenean, Ordiziako Artzain Eguna berreskuratuko dute aurten. “2020an ez zuten egin, eta iaz ekintza txiki bat bakarrik egin zuten, maiatzean, Oiangun: gazta mozketa. Besteak beste, 10:45ean 2.000 ardi pasatuko dira erdiko kaleetan barrena, azoka berezia ere izango da, gazta mozketa, pilota partidak…”.\nDonostiara inguratzen direnei “kulturaz jositako txoko eta jarduerak erakustea”: Eider Calderon Donostia Turismoko zuzendariordearen hitzetan, horixe da helburua. “Bisitariak gure auzoetan ibiltzera animatu nahi ditugu, denda eta tabernetan barrena. Eta era askotako bisita gidatuak eta proposamen gastronomikoak ere badauzkagu: pintxoak jatea, Parte Zaharra ezagutzea, Haizearen Orrazia, Paseo Berria, hiriko parkeak, erosketak…”.\nBertakoek, bereziki, museoak eta aisialdiko jarduerak dituztela gustukoen esan du Calderonek. “Aurten gora egin dute museoetarako sarreren salmentek; arrakastatsuena Aquariuma izan da, eta baita Eureka zientzia museoa ere”. San Telmo museoak eta Euskal Itsas Museoak ere zabalik izango dituzte ateak. Antzerki, dantza eta musika programazioa ere prest daukate Donostian.\nGipuzkoako hiriburutik kilometro gutxira, Hernanin, Txillida Lekuk erakartzen du turista asko. Gaurtik astelehenera irekita egongo da, 10:00etatik 18:00etara. Bisita gidatuak egingo dituzte egunero, eta 9, 15 edo 18 euro ordainduta. Etzi, berriz, 12:30ean, familia umedunentzako bisita egingo dute (6 euro). Gehienez, bost laguneko taldean egin ahal izango da bisita, 100 euroren truke.\nHistoria, ondarea, gastronomia, natura… denetik aurkitu ahal izango dute Aste Santuko oporraldirako Tolosaldea aukeratzen dutenek. Bisita gidatuak antolatu dituzte Tolosako alde zaharrean, Andre Maria elizan eta azokan, eta Tolofolk jaialdia egingo dute apirilaren 20tik 24ra. Topic txotxongiloen museoa eta Txokolatearen museoa ere eskura izango dituzte bertaratzen direnek. Amezketan, berriz, Pello Zabala gunea bisitatu ahal izango da etzi eta apirilaren 24an, 12:00etan. Familian egiteko, zuhaitz parkea prest dute Larraitzen, Abaltzisketan, baita astoekin egiteko Astotrek ibilbideak ere. Eskualdeko sagardotegiek eta Alkizako Urmara museoak ere zabalik izango dituzte ateak.\nOrio, Zarautz, Getaria, Zumaia… Kostaldea bera jada erakargarri du Urola Kostak, eta itsasoarekin lotutako hainbat jarduerarekin gozatzeko aukera izango da bertan: surf ikastaroak, txangoak, bisita gidatuak flyschera… Zenbait museo ere badaude eskualde horretan, Balentziaga museoa esaterako, Getarian, eta Elkanoren Getaria bisita gidatua ere egin ahal izango da herri horretan. Azpeitian, besteak beste, ateak zabalik izango dituzte Burdinbidearen Euskal Museoak eta lurrun trenak.\nSeguran bezala, Hondarribian eta Pasaian ere izango dira prozesioak gaur. Hondarribian, 17:00etan: Isiltasunaren prozesioa; eta Pasaian, 19:00etan: Ehorzketa Santuaren prozesioa.


Hanketan barizeak: arrazoiak, sintomak, tratamendua | Gune ofiziala Variconis\nVariconis Gune ofiziala\nNondik dator hanketako barizeak, zer da eta nola aurre egin?\n24 martxoa 2021\nBeheko muturretako barizeak hanketako zainen disfuntzioa duen gaixotasuna da. Ikur ikusgarririk gabe aurrera egin dezake edo venosa eredu argia izan dezake - motaren eta etaparen araberakoa da. Gaixotasun honen osagai nagusia venosa balbulen funtzionamendu okerra da, eta, horri esker, zainak behar bezala funtzionatzeari uzten dio. Honek zainak handituta eta hankan zirkulazio txarra eragiten du.\nVenous odola gorantz mugitzen da, behatzetatik gorputzera, prozesua asaldatzen bada, orduan hanketan jarraitzen du. Bihotzak ezin du nahikoa xurgatze indar sortu odola gorantz igotzeko. Mekanismo ugari daude, eta horien artean nagusia bonba muskularra da (gihar-zainen bonba). Balbulek odol-fluxuaren norabidea ezartzen dute - behetik gora mugitzera behartzen dute. Grabitatearen indarrez, odola atzera itzultzen saiatzen bada, balbulak itxi egiten dira eta ez dute zeharkatzen utziko.\nHanka muskuluen uzkurduran, adibidez, oinez zoazela, zaineko odola "estutu" eta gorputzerantz zuzentzen da. Giharren erlaxazio garaian, zainak odolez betetzen dira, behetik "xurgatzen" dutenak. Mekanismoaren matxurak beheko muturretako barizeak eragiten ditu.\nGaixotasunaren sorrera eragiten duten hainbat faktore daude. 2 talde handitan banatzen dira:\nHereditarioa. Guraso eta gertuko senide batzuek patologia dute. Hori da barizearen kausa pazienteen% 90engan.\nEskuratuta. Faktore eragileen ondorio kaltegarrien ondorioz gertatzen da.\nErrudun nagusia genetika da. Eta inguruabar osagarriak gainjarri zaizkio dagoeneko:\nzutik edo eserita dagoen postu batekin lotutako lanbidea (saltzaileak, bulegoko langileak, gidariak, zirujauak);\nhaurdunaldia "iraultza hormonal" gisa emakumearen gorputzean (zainak luzatu eta nabaritzen dira, erditu ondoren ez dira beti berreskuratzen eta haurdunaldi berri bakoitzarekin egoera larriagotzen da);\npelbiseko organoen gaixotasunek drainatzea eragozten dute eta zainetako presioa areagotzen dute;\ndroga hormonalak hartzea (horma baskularrak ez dira hain elastikoak);\nberotzeko prozedurak (bainuak, saunak) gehiegizko ilusioa;\nsabel barneko presioa handitu (eztula kronikoa edo idorreriarekin);\nlan fisiko gogorra, karga handiak garraiatzea (zamagailuak, atrakatzaileak, eraikitzaileak);\ngehiegizko pisua (odol bolumen gehiago - karga gehiago ontzietan);\nzainak eragiten dituzten eta odol zirkulazioa kaltetzen duten lesioak;\nfaktore biologikoak - zahartzaroa, hazkunde handia;\nohitura txarrak (alkohola, zigarroak)\njarduera fisikorik eza;\narropa estua jantzita.\nZainak pertsona bat etzanda dagoenean atseden hartzen dute eta odola ia horietatik bihotzera norabidean zehar doa. Gustura lan egiten dute muskuluak aktiboki laguntzen ari direnean ibiltzen diren bitartean. Zainak izugarrizko estresa izaten dute pertsona bat zutik edo eserita dagoenean. Karga hori jasan dezaketen edo ez, herentziaren eta beste faktore eragile batzuen presentziaren araberakoa da.\nArrazoiak asmatu ditugu - goazen barizearen sintometara.\nNola agertzen dira barizeak?\nEmakumeen eta gizonen barizearen sintomak, oro har, antzekoak dira, desberdintasun txikiak dituzten arren.\nSintoma nabarmenena presentzia dabeheko muturreko zain dilatatuakhainbat tamaina:\nGehienez 1 mm - telangiectasiak edo armiarma zainak;\n1 eta 3 mm artean - retikularra (korapilatsua);\n3 mm-tik aurrera - barizeak.\nMuskulu-zaineko ponparen lan nahikoa ez dela hanken hantura adierazten da. Beheko hankako beheko herenean hasi eta belauneko artikulazioaren mailara igotzen da.\nHankak mugimendurik gabe denbora luzez tente badaude, orduan odola gelditu egiten da, eta haren zati likidoa "izerditzen" da ontziaren paretan zehar inguruko ehunetara. Puffiness sortzen da. Goranzko posizioan, gorputz-adarrak ez dira puzten, zerenzirkulazioa naturala eta erraza da.\nNola ulertu edema badago? Begiratu galtzerdi elastikoaren kokapena. Kendu ondoren, arrastoa geratzen da - likidoa gaizki kentzen dela eta ehunetan pilatzen dela esan nahi du.\nBarizeak dituzten edemaren sintomak:\negunaren erditik gertuago sortu;\nokerrago arratsaldean zutik edo eserita egotearen atzeko planoan;\ngauean pasa pertsona lo egiten duen bitartean;\nez transferitu oinera.\nZangoetako edema venosoarekin batera etorri ohi daastuntasun sentsazioa, "tentsio", "burrunba" gisa hauteman daiteke txahal muskuluen edo hanka behe osoan.\nAskotan asaldatu egin daitekebeheko muturreko gaueko karranpak. . . Horren arrazoia zain odolaren atxikipena da, eta horrek muskuluen prozesu metabolikoak eteten ditu. Horrek txahal muskuluen espasmo larria eragiten du, normalean lo egitean luzatzeak eraginda. Badirudi hanka estu dagoela, eta horregatik esnatzen da pertsona.\nAzala lehor hanketanehunen elikadura-nahasteen ondorioa da. Odol-korrontearekin kentzen ez diren hondakinek zelulen funtzionamendu normala eteten dute. Epidermisa ez da hain elastikoa eta hezetasuna galtzen du, eta horrek malutatzea eragiten du.\nVenos gutxiegitasun luzeak iragazkortasun baskularra handitzen du. Zati likidoa eta odol zelulak "izerditzen" dira horman zehar inguruko ehunera, eta bertan suntsitzen dira. Odol pigmentuak larruazalaren azpian zabaltzen dira, kanpotik itxura duhiperpigmentazioa, epidermisa ilundu egiten da orban marroiak eratuz.\nProzesuarekin batera etorri ohi daehunen dentsifikazioa(indurazioa), denbora luzean odol-hornidura okerragatik eta elikadura nahikoa ez izateagatik gertatzen dena. Kasu honetan, larruazalaren eta larruazalpeko ehunaren egitura berreraikitzen da, zuntz konektibo gehiago eta elastiko gutxiago dituzte. Gehienetan, fenomeno hori beheko hankako beheko herenean ikusten da barrutik.\nGaixotasuna tratatu gabe uzten bada, okerrera egingo du. Azken etapetan, ultzera trofikoak agertzen dira. Epe luzerako sendatzen ez den zauria hankako beheko herenaren barruko azalean dago. Bost kopeck pieza baten tamaina izan dezake edo izter osoa inguratu.\nZafenoen hantura, odol-koaguluak sortzea eta bere bereizketa, biriketako arterien blokeoa, larruazaleko aldaketak, ultzera trofikoak - horiek guztiak barizeen konplikazioak dira, epe luzeko patologiaren ondorioak.\nTromboflebitis- saphenous zainen hantura. Odol-koagulua sortzen da azaleko ontzietan, hanturazko erreakzioarekin batera. Zain sakonagoetara joateko mehatxua duen egoera arriskutsua. Odol-koaguluaren zati bat hautsi eta bihotzetik biriketara joan daiteke, biriketako arteria blokeatuz. Egoera horri biriketako enbolia (EP) deritzo.\nNormalean tronboflebitisa anbulatorioan tratatzen da, baina tratamendua gaixoaren egoeraren eta medikuak agindutako faktore askoren araberakoa da.\nFlebotrombosia- zain sakonetan odol koaguluak eratzea. Konplikazioak etengabeko hantura eta sentsazio mingarriak sorrarazten ditu, tronboaren zati bat bereizteaz eta PEren garapenarekin josita. Flebotrombosiaren tratamendua ospitale batean egiten da, ospitaleratzearekin batera.\nPE (biriketako enbolia)- odol-koagulua hautsi eta biriketako arterian sartzen den egoera. Tronboenbolismoarekin bat-bateko heriotza izateko arriskua dago odol-koaguluak arteria bat estaltzen duenean eta dispnea, bularreko mina eta biriketako infartua eragiten dituenean.\nBiriketako arteriaren adar txikien blokeoa sintomarik gabekoa izan daiteke baina ondorio larriak izan ditzake. PE masiboa zaintza intentsiboan soilik tratatzen da.\nVenosa gutxiegitasun kronikoa (CVI)- hanketako zain odol jario atzeratuaren emaitza balbula mekanismoaren "matxura" dela eta.\nEskematikoki deskribatuko dut horrela: giza gorputza elikatu behar diren zelulek osatzen dute. Horretarako, odol arterial freskoa, oxigeno eta mantenugai ugari duena, zelula eta ehun guztietara iristen da. Zelulak "jan" ondoren, "hondakinak" sortzen dira haietan, zainetara botatzen direnak. Venous odola araztu, oxigenatu eta arteria odol bihurtzen da. Zirkulua itxita dago.\nZer gertatzen da zirkulazio-nahasteen kasuan? Irteera atzeratu egiten da eta hondakinak ez dira botatzen. Ehunak sufritzen hasten dira eta normaletik txarrera (gaixoak) bihurtzen dira. Prozesu guztiak aldatu egiten dira. Pareta baskularrek fluidoa igarotzen uzten dute, edema eratuz. Minak sortzen dira. Denboraren poderioz, zelula arteko espazioa aldatu egiten da, larruazalpeko ehuna loditu eta "txikitu" egiten da, larruazala ilundu eta loditu egiten da, epe luzeko sendabiderik gabeko ultzerak agertzen dira.\nHiperpigmentazioa eta lipodermatosklerosia- VN kronikoaren ondorioak. Ez dira bizitza arriskuan jartzen duten baldintzak, baina bizi kalitatea kaltetzen dute. Larruazaleko tentsio sentsazioa eta itxura ez-estetikoa deserosoa da. Barizeak tratatu ondoren konplikazioak gutxitzen dira.\nBarize ekzema- Beheko hankako larruazala hanturatzea gorritasuna eta azkura, negar guneak eta zuritzearekin. Kanpora, ekzema arruntaren antza du, modu desberdinean tratatzen da soilik: azpian dagoen gaixotasuna (zainen gutxiegitasuna) ezabatu gabe, ukenduak eraginkorrak izango dira.\nUltzera trofikoa- 2 hilabete baino gehiago sendatzen ez duen zauri irekia. Ehunen elikaduraren ondorioz gertatzen da. Odol jario eta gelditasun eskasak zelulei mantenugaien hornidura mugatzen die eta horrek normaltasunez ugaltzea eta larruazalaren akatsa egitura berriekin betetzea eragozten du. Ez du zentzurik ultzerak ukenduekin bakarrik tratatzeak; ikuspegi integratua behar da CVIa ezabatzeko hainbat metodo erabiliz.\nBarize hemorragialesio txikiekin ere gerta daiteke hanka beheko eremuan eta askotan larria da, izan eredilatatutako ontzietan, presio arteriala ohi baino handiagoa da. Erraza da odoljarioa etetea: jarri ehun esterila zaurian eta estu lotu. Ez erabili torniketerik gorputz-adarra norbera edo zorrotza bada, benda askatu. Goratu hanka gehiago.\nDiagnostikoa kontsulta batekin hasten da. Medikuak jakingo du kasua benetan barizeetan dagoen eta bertan bakarrik dagoen. Nire praktikan, barize sintomak zituzten kasuak zeuden, baina ez zuten zerikusirik. Edema bihotz-gutxiegitasunak, linfedemak eta alergiek eragiten dute.\nIrudi klinikoak agian ez du barizez hitz egiten, beste gaixotasun batez baizik. Txahalaren giharretako mina arterien arteriosklerosiarekin, osteokondrosiarekin eta oin lauekin lotzen da. Ultzera trofikoen arrazoiak hipertentsioa, larruazaleko infekzioa, iktusa eta nerbio periferikoetako kalteak dira.\nFlebologo batek diagnostiko diferentziala egingo du eta diagnostiko zehatza egingo du, zure sintomak zerk eragin dituen jakingo du. Diagnostiko metodo fidagarria duplex azterketa da. Odol hodien egoera argitzen eta pazientea kudeatzeko banakako taktikak garatzen laguntzen du.\nGaur egun oso gutxitan erabiltzen dira tomografia ordenagailua, MRI venografia eta flebografia.\nTratamenduak integrala izan behar du beti. Medikuak hiru norabide ditu eskura:\nLehena dakonpresio elastiko elastikoa. . . Honek belaunak, galtzerdiak eta galtzerdiak hartzen ditu barne. Guztiek presio maila desberdinak dituzte. Puntuzko arropa mota eta konpresio maila banaka hautatzen dira, patologiaren izaeraren eta etaparen arabera.\nKontuan hartu nahi dut: konpresio barruko arropa janzten saiatu bazara, baina hobekuntzarik sumatu ez baduzu edo egoerak okerrera egin duela, medikuarekin kontsultatu behar duzu. Barizeak ez diren beste gaixotasunen bat izan dezakezu, produktuak kalitate txarrekoak edo gaizki erabiliak izan daitezke. Jakin behar da zergatik ez dagoen joera positiborik.\nBigarrena -droga-terapia. . . CVIren agerpenak murrizten dituzten botika sorta handia da. Droga batzuk indartsuagoak dira, beste batzuk ahulagoak. Medikuak sendagaiak hautatzen ditu, fabrikatzailea, dosia, erregimena eta iraupena kontuan hartuta.\nHirugarrena -esku-hartze kirurgikoa. . . Hainbat eragiketa mota daude: flebektomia (zain dilatatuak ebakiduren bidez kentzea), miniflebektomia (zulatzeen bidez kentzea), laser bidezko ezabaketa (laser bidezko soldadura), maiztasun erradiofoniako ablazioa (termozigilatzea). Metodo bakoitzak bere abantailak eta desabantailak, aukerak eta mugak ditu. Flebologoak erabakitzen du zein metodo edo horien konbinazioa egokitzen zaizun.\nHanketako barizeetarako tratamendu onenak\nKausak eta sintomak, barizeak izan ditzakeen konplikazioak. Hanketan barizeak tratatzeko metodo eraginkorrak: sendagaiak eta herri errezetak, konpresio barruko arropa, hidroterapia, kirurgia egiteko aukerak.\nBarize hanketan: etxeko tratamendua\nBarizeen tratamendua erremedio herrikoiekin: ahozko administraziorako errezeta eraginkorrak, konpresak, ukenduak, igurtziak eta bainuak. Barizeak prebenitzea\nZer egin daiteke barizeekin eta zer ez\nZer da barizeak eta haren sintomak. Barizeak eta areagotzea faseak. Zer egin daiteke eta ezin da barizeekin?\nEskatzeko Variconis 50% deskontua\nBarizeak tratatzeko gel


Kristau sarbidea nerabezaroan - www.bizkeliza.org\nKristau sarbidea nerabezaroan\nKristau Sarbidearen Direktorioa elizbarrutian ezarri ahal izateko, ezinbestekoa da Kristau Sarbideko ibilbideen aztertze eta eguneratzea (ik. KSD 2). KSDa agiri orokorra da, ondorioz, konpromisoa hartzera eroango gaituan irakurketa egin beharra dago eta kristau sarbideko ibilbide eta aldietara egokitzea eta zehaztea.\nFede-zabalkunde eta Katekesirako Ordezkaritzak Kristau Sarbidean egozan ibilbideak eguneratzeari ekin deutso KSDa ezarri zanetik eta testuinguru horretan kokatzen da nerabezaro aurreko aldirako egindako lana, bai “ibilbide klasikoa” deitutakoan zein “bigarren sarbiderako ibilbidea” dalakoan be.\nAgiria prestatu da, KSDaren jarraibideak zehazteko eta nerabezaro aurrekoen Kristau Sarbiderako argibideak eskaintzeko era bateko eta besteko egoeretan\nKristau sarbidea nerabezaroan agiria\nNerabezaro aldiak gurutzen dau Kristau Sarbidea Sendotzaren sakramentua ospatu eta alkartean txertatzeko urratsa emonez.\nAitatutako aldi horreei jarraipena emonez, nerabezarorako ardatz hau formulatu izan da: Jesusi ALKARTEAN jarraitu.Azken batean, zera nabarmendu gura da: kristau esperientzia nahitaez dala alkarte esperientzia eta Fedea alkartean, Eleizan, bizi eta konpartitzen dala. Izan be, Eleizan eta Eleizaren bitartez jaso izan dogu Jesusen Barri Onaren iragarpena eta Eleiza da, bere jardueren (Iragarpena, Ospakizuna eta Karidadea) bitartez, Jesukristoren misino beraren jarraitzailea.\n14-16 urte saioa\n16-18 urte saioa\nKristau sarbide nerabezaroan


STEILASek Barakaldoko eta Sestaoko PCBko langileen protestaren aurrean poliziak izandako jokaera salatu nahi du - Steilas\nSTEILASek Barakaldoko eta Sestaoko PCBko langileen protestaren aurrean poliziak izandako jokaera salatu nahi du\nSTEILASek bere lanpostua defendatzeko protesta baketsuak egiten dituzten langileen aurkako karga polizialak salatu nahi ditu\nElkartasuna adierazten diegu PCBko langileei, bai eta beren lanpostua defendatzeko borrokan ari diren guztiei ere.\nCOVID-19ak eragindako krisi sistemikoaren ondorioz, milaka langilek bere lanpostua arriskuan ikusi dute. Enpresa askok egoera aprobetxatu nahi dute ehunka langile kaleratzeko. Horren aurrean, EAJren eta PSEren gobernu autonomikoak aplikatzen duen politika bakarra bere lanpostua defendatzeko mobilizatzen direnen aurkako errepresioa da.\nAtzo, Barakaldoko eta Sestaoko PCBko langileak 83 kaleratzeen aurkako protesta egiten ari zirela, Ertzaintzak haien aurka egin zuen, haietako batzuk zaurituz. STEILASek karga polizial horiek salatu nahi ditu, eta enpresako zuzendaritzari dei egiten dio enpresa-batzordearekin kaleratzerik jasotzen ez duen irtenbide bat negoziatzeko.\nSTEILAS sindikatuak elkartasuna adierazi nahi die ITPko langileei, sudurra hautsi zioten CCOO sindikatuko industria arloko arduradunari eta orokorrean beren lanpostua defendatzeko borrokan ari diren langile guztiei. Era berean, Euskal Herrian enplegua defendatzeko eta langileen lan-baldintzak hobetzeko egiten ari diren mobilizazio guztiei gure babesa ematen diegu.\njoakin2021-02-02T21:04:34+01:002021 2 otsaila |Albisteak, Jendarte mugimenduak, Prentsa Oharrak|


Eduardo Justo Mokoroa - Wikipedia, entziklopedia askea.\nEduardo Justo Mokoroa\nEduardo Justo Mokoroa Arbilla (Tolosa, 1867ko urriaren 13a - 1959ko urtarrilaren 30a) gipuzkoar organista, zuzendaria eta musikagilea izan zen. Felipe Gorritirekin eta Modesto Letamendiarekin organo, harmonia, kontrapuntu eta fuga ikasi zituen. Bere sorterriko abesbatzako eta Udal Musika Bandako zuzendaria izan zen eta arrakasta handia izan zuen lehenarekin. Abesbatzarekin sari ugari lortu zituen Remigio Mugikak eta Secundino Esnaolak zuzentzen zituzten Pamplonako Orfeoia edo Donostiako Orfeoia abesbatzekin lehiatuz. Musika-irakasle eta organista izan zen, eta zuzendari eta musikagile eskola garrantzitsua sortu zuen. Organo, orkestra, banda eta abesbatzentzat ehun obra baino gehiago ondu zituen. Horien artean nagusiak: Egun sentiya, Judica Domine, Gona gorria, Sorgiñ dantza eta Euzkeraren eriotza. Harena da, halaber, Sudun opera. Tolosako Seme Kuttun izendatu zuten 1942an.\nEduardo Justo Mokoroa Arbilla\nTolosa eta Gipuzkoa, 1867ko urriaren 13a\nTolosa, 1959ko urtarrilaren 30a (91 urte)\norganista, orkestra zuzendaria, musikagilea eta musikaria\nAzken aldaketa 17 martxoa 2019(e)an, 10:52(e)tan\nOrriaren azken aldaketa: 17 martxoa 2019, 10:52.


Abian dira — Gaztezulo\nAbian dira https://www.gaztezulo.eus/albisteak/abian-dira https://www.gaztezulo.eus/albisteak/abian-dira/@@download/image/2011143830kotxe_1361867754.jpg\nHan eta hemen iragartzen ari direnez, auto elektrikoen iraultzak bete-betean harrapatuko gaitu hasi berri den urtean. Iragarpenak bete edo ez, argi dagoena da galdera eta zalantza asko ekarriko dituztela atoian. Egia al da ez dutela batere kutsatzen? Zenbat balio du kotxe elektriko batek? Giltza sartuta, bideari ekingo diogu.\nKalerik kale ikusten ditugun autoekin alderatzen baditugu, auto elektrikoak antzeko samarrak dira, nahiz eta modelo batzuen kanpoaldeko itxura deigarria den. Jakina, lau gurpildunak izaten jarraituko dute, bolanteari eragin beharko diogu ezkerrera edo eskuinera bira egiteko, edo besterik gabe zuzen jarraitzeko. Eta azeleragailua, balazta eta enbragea oinaz zapaltzen jarraituko dugu. Alde nagusia beste bat da: gasolina edo gasoleoarentzat ez dute tokirik izango. Bai, aldiz, argindarrera lotzeko zirrikitua. Think City, Mitsubishi i-Miev, Peugeot iOn, Nissan Leaf\nBerandu baino lehen izen horiek ezagunak egingo zaizkigu. Edo behintzat ez gaur egun bezain arrotzak. Gasolina litroez hitz egin beharrean, kilowatt-ak izango ditugu ahotan.\nErakundeek emandako datuen arabera, hamar urte barru energia elektrikoak eraginda mugituko diren 45.000 kotxe inguru izanen dira Hego Euskal Herrian. Epeak betetzen badituzte, laster agerikoak izango dira lehen arrastoak: 'elektrolindegiak' edo bateriak kargatzeko guneak. Joan den urtean aurrenekoak jarri zituzten Euskal Herrian, etorriko denaren aurrerapen gisa. Gipuzkoa, Bizkaia eta Araban 225 ipiniko dituzte bi urtean. Ez dituzte ipiniko gasolindegietan; merkataritza guneetan eta aparkalekuetan paratuko dituzte, batik bat. Denboraren poderioz, etxeetako garajeetan ere ipintzea dute buruan agintariek, nork bere etxearen teilatuan telebistako antena instalatzen duen moduan. Beste batzuen artean, hotelek ere eman ahal izango dute zerbitzu hori. Bi urteren buruan bateriak kargatzeko 225 gune. Eta zenbat kotxe? 400 auto elektriko ibiltzea espero dute betiere Gipuzkoa, Bizkaia eta Araban, eta horiek amu gisa erabili nahi dituzte apurka-apurka erosle potentzialak erakartzeko. Eta denboran pixka bat gehiago aurrera egiten badugu, zer? Ba, 2020rako 41.000 auto elektriko aurreikusi dituzte EAEn. Herri batzuetan azeleragailua zapaltzen ari dira. Ataunen, esate baterako, berandu baino lehen alokatu ahal izango dituzte herritarrek Udalak eskuratu dituen ibilgailuak.\nNafarroan ere agintariak izaten ari dira ahotan auto elektrikoak. 2015erako 1.200 kotxe izatea espero dute, 10etik bat, eta ibilgailu mota honen erabilera sustatzeko, Iruñean TAO guneetan ez dutela ordaindu beharrik izango jakitera eman berri dute. Geratu arestiko datuarekin: 50.000 auto hamar urteren buruan Hego Euskal Herrian.\nBada datu dantza hori auzitan jartzen duenik. Autogintza alorreko iturriek ohartarazi dute beharbada mende erdia beharko dela auto elektrikoak garatzeko eta zabaltzeko. Eta erakundeek ere bultza egin beharko dute nabarmen. Energiaren Euskal Erakundeak, bere aldetik, aitortu du autoaren beraren prezioak uxatu ditzakeela erosleak. Volkswagen Alemaniako autoetxeko zuzendaritzako kide batek, baina, esan berri du ibilgailuon prezioa asko jaitsiko dela bost urteren buruan, asko ekoitziko dituztelako eta bateriak asko garatuko dituztelako. Hori gertatu bitartean, nekez erosi ahal izango da auto bat 30.000 euro baino gutxiago ordainduta Hego zein Ipar Euskal Herriko herritarrek 5.000-6.000 eurorainoko diru laguntza izango dute mota horretako ibilgailua eskuratuz gero. Prezioaz gain, ibilgailuen autonomia, edo kargatu gabe burutu dezaketen bidea da hobetu beharreko beste esparrua. Izan ere, ñabardurak ñabardura, 160 kilometro egin ditzakete, bateria betetzeko geldialdirik egin gabe. Beraz, orain ezinezkoa litzateke Donostia eta Bilbo arteko joan-etorria egitea autoaren bateria kargatu gabe 200 kilometro inguru dira guztira.\n'Elektrolindegiak' eta gasolindegiak\nNola funtzionatzen dute 'elektrolindegiek'? Autoaren bateria betetzea sakelako telefonoarena edo argazki kamerarena betetzea bezalakoa da. 6 eta 8 ordu artean edo 50 minutuz egon beharko du autoak entxufatuta bi aukera horiek daude. 'Elektrolindegi' hitza aipatzean gasolindegia etor dakiguke burura, baina ez dute antzik; elektrolindegiak zutoin modukoak baitira.\nKotxe elektrikoak askoz garbiagoak omen dira, ez dute CO2rik igortzen. Hori benetan hala izango den jakiteko, Real Club Vasco Navarroko kideek euren ikuspegia eman digute. Bai, kutsadura ez da auto arruntek sortzen dutenaren parekoa izango, ezta urrutitik ere. Baina kutsadura zero izango dela esatea gehiegizkoa iruditzen zaie. "Ezin da ahaztu nork bere garajean bateria kargatzeko gertuko zentral elektrikotik hartu behar duela energia hori, eta energia hori sortzerakoan bai kutsatzen da".\nEta gasolindegiek, zer? Mehatxua izango al dira haientzat auto elektrikoak? Oraingoz urrun ikusten dituzte. Ez dituzte haien motor hotsak entzuten. Erakundeak eta energia berriztatzaile enpresak ziurtatzen ari dira askoz merkeagoa izango dela bateria betetzea biltegia gasolinaz berdintzea baino. Hona hemen haien adibidea: Gaur egun 100 kilometro egiteak sei euro inguruko kostua du, baina elektrizitatearekin, bide hori egiteko euro eta erdi ordaindu beharko da. Gasolindegi batzuk, behintzat, zalantzati daude horren aurrean. "Egia da petrolioa oso zikina dela, eta agortzen ari dela, baina oso merkea da. Gertatzen dena da zergaz josita iristen zaigula. Ikusiko dugu ez ote dizkioten elektrizitateari zergak jarriko".\nNork hil zuen auto elektrikoa?\nLehendabiziko auto elektrikoak XIX. mendean sortu zituzten, eta 1840 urtearen bueltan Robert Anderson eskoziarrak lehenengoa egin zuen. XX. mendearen hasieran, AEBetan Anthony Electricek, Bakerrek, Detroitek, Studebakerrek eta beste zenbait autoegilek zabaldu zituzten kotxe elektrikoak. XX. mendearen 30ko hamarkadan, ordea, gasolinaren eraginez mugitzen ziren motorrak nagusitu ziren, besteak beste Henry Fordek indarrean jarritako kate ekoizpenak asko merkatu zituelako. Horren ondorioz, auto elektrikoak bazterrean geratu ziren. Who killed the electric car? (Zeinek hil zuen auto elektrikoa?) dokumentalak AEBetan azken bi hamarkadetan auto elektrikoa ostera ere bultzatzeko ahaleginek zergatik egin zuten porrot azaltzen du. Petrolio konpainia handien, George Bush buru zuen Gobernuaren eta auto etxeen beraien azpijokoengatik. Petrolio konpainiek, esaterako, ez zuten euren nagusitasuna galdu nahi. Eta auto etxe batzuk kotxe elektrikoa garatzen ari baziren ere, konturatu ziren lan hori euren mozkinak handitzeko traba izan zitekeela, motor elektrikoek gehiago irauten dutelako.\n"Hiriko" autoa, Herbeheretan?\nHerrialde bakoitza bere bidea urratzen ari da arlo honetan. AEBetan, autoak inongo entxuferik gabe nola kargatu aztertzen ari dira. Londresko alkateak, bere aldetik, iragarri du 2015ean biztanle guztiek izango dutela autoaren bateria kargatzeko gune bat etxetik milia batera edo gertuago.\nParisen, bestalde, bizikletekin egiten duten moduan, alokairuan hartzeko sistema jarri nahi dute indarrean urtea bukatu aurretik. Hilean 15 euro ordaintzen duenak hiriko zenbait tokitan aparkatuta egongo diren automobiletako bat erabili ahal izango du. Ordu erdiko bost euro ordaindu beharko ditu, eta ziurtatua izango du aparkalekua. Hori da, hain zuzen ere amua: aparkatzeko toki preziatua. Herbeheretan, bestalde, euskarazko izenadun autoa nagusi liteke, Arabako Teknologia Parkean garatzen ari diren Hiriko izeneko autoa. Bi lagunentzako tokia du, 50 kilometro orduko abiadura izango du eta 120 kilometro egin ahal izango ditu hustu aurretik. Auto txikia izanik, oso egokitzat jotzen dute postarientzat, etxerik etxe dabiltzan sendagileentzat edota garraiolarientzat.\nMondragon Taldea ere auto elektrikoaren garapenean murgilduta dabil, Mondragon City Car izenekoa da bere kumea.


Muruetako 66 urteko langile bat zendu da Gernikan, hilabetea hasi zenetik bosgarrena | Ekonomia | Naiz\n2021 UZT. 19 - 15:12h\nMuruetako 66 urteko langile bat zendu da Gernikan, hilabetea hasi zenetik bosgarrena\nMuruetako 66 urteko langile bat hil da bihotzekoak jota Gernikan, eraikuntza bateko aldamio batean zegoela. Guztira 33 langile hil dira dagoeneko 2021ean Euskal Herrian eta bosgarren heriotza izan da uztailean.\nUztailaren 2an Durangon izan zen lan istripu hilgarriaren aurkako elkarretaratzea. (Gorka RUBIO/FOKU)\nAstelehen honetan beste lan istripu hilgarri baten berri izan du LAB sindikatuak. Muruetako 66 urteko langile bat hil da, Gernikako eraikuntza bateko aldamioan lanean zegoela, bihotzekoak jota. Bertan zendu da.\n«Bihotzekoak, zirkulazio gaitz baskular bat ematen denean lanean, ez dira kasualitatez gertatzen, ezta ausaz edo zorte txarragatik ere, patronalak dioen bezala. Jakina da horrelako gertaerak lan zehatz batzuetan gertatzen direla, baldintza zehatz batzuetanpean», salatu du sindikatuak.\nLABen esanetan, lanean jasotzen diren «presioa, estresa eta nagusien autoritarismoa giltzarri dira» istripu hauek gertatzeko: «Bihotzekoak eta zirkulazio gaitzen ezinbesteko faktoreak dira aipatutakoak. Dagoeneko istripu ez traumatikoak, bihotzekoak eta iktusak, besteak beste, bilakatu dira lan heriotzen lehen gauzatzaileak. 2020Ean, heriotza guztien %25koak izan dira».\nAurten, dagoeneko, 7 langile hil dira arrazoi honengatik, eta LABen arabera, «lan istripuak, traumatiko, ez traumatiko eta joan etorrikoak ere, ez direla zoriak edo kasualitateak sortuak. Ematen diren lan harremanen, prekarizazioaren, lan arautegiaren eta azpikontratazioaren emaitza dira».\n«LAB sindikatutik argi dugu bizi eta lan duinak behar ditugula. Lanetik onik eta bizirik bueltatzeko eskubidea dugu. Odoluste honekin bukatzeko bide bakarra borroka eta antolakuntza dira, lan harremanen eta joku arauen aldaketatik, eredu aldaketatik, etorriko baita konponbidea. Eredu berri bat gauzatu behar dugu, langileon bizitza eta osasuna lehenetsiko duena», gaineratu du sindikatuak.\nIzan ere, orotara, 33 langile hil dira dagoeneko 2021ean Euskal Herrian, eta uztaila bereziki gogorra izaten ari da. Hilaren 9an, behargin bat hil Getariako Igarategi industrialdean izan den lan istripuan. Arratsaldeko 16.00ak ziren GI-3392 errepidean gidatzen ari zen traktorea irauli zenean.\nUztailaren 7an, Muxikan basoko lanetan ari zen 25 urteko langile bat hil zen, makina batetik irauli eta 15 metrotik erorita. LAB sindikatuak eman zituen datuen arabera, Muxikan hiru langile hil dira azken hiru urteotan basoko lanetan ari zirela.\nAurreko astean, beste bi heriotza izan ziren. Uztailaren 2an, 22 urteko langile bat Durangon eraiktzen ari ziren eraikineko bosgarren pisutik erorita eta kamioi gidari bat Erriberrin, furgoneta batek harrapatuta.


EuskalEtxeak - EUSKALTZALEAK (BUENOS AIRES) VIERNES 3 DE JULIO ZINEMA\nEUSKALTZALEAK (BUENOS AIRES) VIERNES 3 ...\nescrito por Buenos Aires - Euskaltzaleak\tjueves, 02 de julio de 2015\nZINEMA Uztailak 3 OSTIRALA, 20:30tan, Euskaltzaleakeko Zinema Zikloan (Bernardo de Irigoyen 826) Carlos Gabilondorekin, Nacho Vigalondoren “7:35 de la mañana” (2003) film laburra ikusiko dugu. Iraupena: 8min. Film labur honekin, berak idatzia, zuzendua eta protagonista izanik, 60 sari nazional zein internazional baino gehiago irabazi ditu; baita sari-proposamena Europako Zinema Akademian eta Hollywoodeko Oscarretan. Eta 20:45tan Javier Barrioren (Buenos Aires, 1961) “Vasco Viejo” (2014) dokumentala, Carlos Barriorekin. Iraupena: 61min. Dokumentala euskal etorkinek Buenos Aireseko probintzian dauden Gernikako haritzaren urtadarren inguruan duten mirespena jasotzen du. Bere aitarekin, Bilbon jaioa, egindako elkarrizketetik hasita, zuzendariak nortasun nazionala aztertzen du nukleo familiarren bidez. Haritz sakratu honen landaketak, euskaldunen askapen istorikoen sinboloak dira: herrialde baten errituak beste herrialde baten barruan. Filmean Argentinako Euskal Etxe batzuen kideak zein Gernika-Lumoko Juntetxeko kideak parte hartzen dute. Zuzendaria gurekin izango dugu filma aurkezten.\nEta egun berberean, OSTIRALA 3, 22:00tan, TOPAKETA, MOTA ASKOTAKO PINTXOEKIN: Berezia ($15 bakoitza)zapore ezberdinekoak: urdaiazpiko eta piperrak, izokina, brie gazta, kanikama, kroketak, otarrainxka, eta ohizko patata tortilla, txorizo edota piperrekin. Eta hauen guztien gura ez baduzu, pintxo beganoak ere baditugu!! Ardo, garagardo edo gaseosak ($13). Etortzen bazara, konfirmatu.\nEuskaltzaleakeko dendan Maral-en CD berria lortu dezakezu!! Baita kamisetak, kalkoak, giltzariak, ikurrinak, bordadoak, cd ezberdinak, lauzak, bideoak, mapak, liburuak eta pinak.\nZure familiaren armarria enkargatu dezakezu!!\nEUSKAL MUSIKA Tresnen tailerrak hastear daude!!\nUztailak 11tik aurrera, larunbata.\nPandero tailerra: larunbata 14:30tik- 15:30ra.\nTrikitixa tailerra: larunbara 15:30tik- 16:30ra.\nTanborrada tailerra: larunbata 19tik-20:30ra.\nAlboka tailerra: osteguna 17:30tik- 19:00ra.\nGehitu zaitez Euskaltzaleakeko abesbatzara, AZTEAZKENERO 20:00tik 21:30ra. Eliseo Rodríguezen zuzenpean. Bernardo de Irigoyen 826 (9 de Julio eta Independentzia). Ez da beharrezkoa euskera jakitea.


'West Side Story' musikala Arriagan izango da abuztuaren 14tik irailaren 8ra - Diario de Noticias de Navarra\nzaldi irabazlearen aldeko apustua\n'West Side Story' musikala Arriagan izango da abuztuaren 14tik irailaren 8ra\ndeia 09.02.2020 | 11:55\n'West Side Story' musikala Arriagan izango da abuztuaren 14tik irailaren 8ra.\nBILBO. 'West Side Story' musikala Arriagan izango da abuztuaren 14tik irailaren 8ra. Antzezlanaren 30 emanaldi programatu dira. Sarrerak salgai izango dira www.teatroarriaga.eus helbidean, 946 850 850 telefonoaren bidez eta antzokiko leihatilan.\nWest Side Story lanean, Arthur Laurensek New Yorkeko kaleetara darama William Shakespeareren Romeo eta Julieta. Maiteminduta dauden bi gazte, kaleko bi banden arteko liskarrean daude harrapatuta: Jet "amerikarrak" alde batetik eta Shark Puerto Ricoarrak bestetik. Gorroto, indarkeria eta aurreiritzi giroan bizirik irauteko aurrera daramaten borrokak antzerki musikaleko istorio hunkigarri, eder eta handieneteko bati ematen dio forma.\nArte adierazpenaren kategoria, formatu eta forma guztietan, West Side Storyk, "garai guztietako musikal handiena" izatera daraman bikaintasun artistiko eta komertziala erakusten du. 1957an estreinatu zenetik mundu osoan eten barik eskaini den West Side Story lanak, antzerki musikalaren alorrean dauden sari guztiak lortu ditu, historian zehar izan dituen bertsio eta berrestrainaldi guztietan.\nMusikalaren soinu banda, historian album salduenen zerrendan 1. lekuan aste gehien egon den grabazioa da (Billboard, 54 aste, eta bere ondoren Michael Jacksonen Thriller dago, 37 asterekin). Bertan dauden abesti mitikoen artean "María", "América" edo "Tonight" aipa daitezke, besteak beste.\n1918an Lawrencen, Massachusettsen, jaio eta 1990ean New Yorken hil zen Leonard Bernstein XX. mendeko musikaren ikono nagusietakoa da. Estatu Batuetako lehenengo orkestra zuzendari "superizarra" izan zen. Mundu osoko orkestra nagusietara eraman zuen eta bakarlari ezagunenekin lankidetzan aritzeko aukera eman zion bere lanaz gain, kontzertuetarako, balleterako, antzerkirako eta zinerako lanak idatzi zituen. Jazzean eta musika garaikidean espezializatu zen, bere ahozko piezak bezain arrakastatsuak izan ziren musika-tresnetarako konposizioekin. Bere lan ezagunenak hauek dira: Fancy Free (1944), On the Town (1944), Peter Pan (1950), Trouble in Tahiti (1952), Wonderful Town (1952), Candide (1956), West Side Story (1957), Chichester Psalms (1965), 1600 Pennsylvania Avenue (1976) eta A Quiet Place (1983).\nMendeurrena ospatzeko, 2017ko irailaren 22an Leonard Bernstein At 100 gunea inauguratu zen Arte Eszenikoetarako John F. Kennedy Zentroan (Washington DC), 2019 honetako abuztuaren 25era arte luzatuko diren mendeurrenaren mundu mailako ospakizun ekitaldiak bultzatzeko eta koordinatzeko. Ospakizuneko bi urteak amaitzean, sei kontinenteetan 2.000 ekitaldi baino gehiago egingo dira, konposatzaile, zuzendari, hezitzaile eta aktibista/filantropo gisa egin zuen lana aintzatesteko. Milurteko berrian, bere legatua inoiz baino gehiago entzuten da, eta mundu mailako omenaldi testuinguru honetan sartzen da uda honetan Arriaga Antzokira helduko den West Side Story ekoizpen lan handiaren estreinaldia. Federico Barrios muntaketa honetako zuzendari eszenikoak dioen bezala, "West Side Story ez da printzeei eta printzesei edo ezinezko ametsei buruzko ipuina, generoaren, mugen eta arrazen gainetik gizakiari lehentasuna eman behar zaiola erakusten digun mundu osorako eta betirako istorioa da. Beti indarrean dagoen eta migrazioaz, beldurrez, onarpenaz, itxaropenez, barkamenaz eta, batez ere, maitasunaz berba egiten duen kontakizuna". Horrela da, West Side Story betirakoa da, beti dago indarrean eta beti du gaurkotasuna.